Avis juridique important

|

31983L0513

Οδηγία 83/513/ΕΟΚ του Συμβουλίου της 26ης Σεπτεμβρίου 1983 για τις οριακές τιμές και τους ποιοτικούς στόχους για τις απορρίψεις καδμίου

Επίσημη Εφημερίδα αριθ. L 291 της 24/10/1983 σ. 0001 - 0008 Ισπανική ειδική έκδοση: Κεφάλαιο 15 τόμος 4 σ. 0131  Πορτογαλική ειδική έκδοση : Κεφάλαιο 15 τόμος 4 σ. 0131  Φινλανδική ειδική έκδοση: Κεφάλαιο 15 τόμος 4 σ. 0140  Σουηδική ειδική έκδοση: Κεφάλαιο 15 τόμος 4 σ. 0140

ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Σεπτεμβρίου 1983 για τις οριακές τιμές και τους ποιοτικούς στόχους για τις απορρίψεις καδμίουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 100 και 235,  την οδηγία 76/464/ΕΟΚ του Συμβουλίου της 4ης Μαΐου 1976 περί ρυπάνσεως που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της Κοινότητας (1), και ιδίως τα άρθρα 6 και 12,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επιτροπής (4),  Εκτιμώντας:  ότι για την προστασία του υδάτινου περιβάλλοντος της Κοινότητας από τη ρύπανση που προκαλείται από ορισμένες επικίνδυνες ουσίες, το άρθρο 3 της οδηγίας 76/464/ΕΟΚ θεσπίζει καθεστώς προηγούμενης άδειας η οποία καθορίζει τα πρότυπα εκροών για τις  απορρίψεις των ουσιών του καταλόγου I που παρατίθεται στο παράρτημά της- ότι το άρθρο 6 της εν λόγω οδηγίας προβλέπει τον καθορισμό οριακών τιμών για τα πρότυπα εκροών, καθώς και τον καθορισμό ποιοτικών στόχων για το υδάτινο περιβάλλον που επηρεάζεται  από τις απορρίψεις των ουσιών αυτών- ότι το κάδμιο και οι ενώσεις του περιλαμβάνονται στον κατάλογο I- ότι τα κράτη μέλη υποχρεούνται να εφαρμόσουν τις οριακές τιμές, με εξαίρεση τις περιπτώσεις κατά τις οποίες δύνανται να προσφύγουν στους ποιοτικούς στόχους- ότι, επειδή η ρύπανση η οποία οφείλεται στις απορρίψεις καδμίου στα ύδατα προκαλείται από μεγάλο αριθμό βιομηχανιών, είναι αναγκαίο να καθοριστούν οριακές τιμές ειδικές για κάθε κατηγορία βιομηχανιών και να καθοριστούν ποιοτικοί στόχοι για το υδάτινο  περιβάλλον στο οποίο απορρίπτεται κάδμιο από αυτές τις βιομηχανίες- ότι εντούτοις δεν είναι δυνατόν, επί του παρόντος, να καθοριστούν οριακές τιμές για τις απορρίψεις που προκύπτουν από την παρασκευή φωσφορικού οξέος και φωσφορικών λιπασμάτων από φωσφορικά πετρώματα- ότι σκοπός αυτών των ποιοτικών στόχων πρέπει να είναι η εξάλειψη της ρύπανσης από το κάδμιο στις διάφορες περιοχές του υδάτινου περιβάλλοντος που θα ήταν δυνατόν να επηρεαστούν από απορρίψεις καδμίου- ότι αυτοί οι ποιοτικοί στόχοι πρέπει να καθοριστούν ειδικά για το σκοπό αυτό και όχι με πρόθεση τη θέσπιση κανόνων σχετικών με την προστασία των καταναλωτών ή με την εμπορία προϊόντων που προέρχονται από το υδάτινο περιβάλλον- ότι πρέπει να προβλεφθεί ειδική διαδικασία ελέγχου, ώστε να δύνανται τα κράτη μέλη να αποδεικνύουν την τήρηση των ποιοτικών στόχων- ότι πρέπει να προβλεφθεί η επιτήρηση από τα κράτη μέλη του υδάτινου περιβάλλοντος που επηρεάζεται από τις ανωτέρω απορρίψεις καδμίου εν όψει της αποτελεσματικής εφαρμογής της παρούσας οδηγίας- ότι οι εξουσίες για την καθιέρωση μιας τέτοιας επιτήρησης  δεν έχουν προβλεφθεί στο άρθρο 6 της οδηγίας 76/464/ΕΟΚ- ότι, αφού οι ειδικές εξουσίες δράσης για την έκδοση της παρούσας οδηγίας δεν προβλέπονται στη συνθήκη, πρέπει να γίνει προσφυγή στο άρθρο 235- ότι είναι σημαντικό, κάθε πέντε χρόνια, η Επιτροπή να διαβιβάζει στο Συμβούλιο μια συγκριτική εκτίμηση της εφαρμογής της παρούσας οδηγίας από τα κράτη μέλη- ότι, εφόσον τα υπόγεια ύδατα αποτελούν αντικείμενο της οδηγίας 80/68/ΕΟΚ (5), δεν εμπίπτουν στο πεδίο εφαρμογής της παρούσας οδηγίας- ότι το επίπεδο εκβιομηχάνισης της Γροιλανδίας είναι πολύ χαμηλό λόγω της γενικής κατάστασης της νήσου αυτής και ιδίως του μικρού πληθυσμού της, της μεγάλης έκτασής της και της ιδιόμορφης γεωγραφικής θέσης της- ότι, για τους λόγους αυτούς, η παρούσα  οδηγία δεν πρέπει να ισχύσει στη Γροιλανδία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρούσα οδηγία:  - καθορίζει, σύμφωνα με το άρθρο 6 παράγραφος 1 της οδηγίας 76/464/ΕΟΚ, τις οριακές τιμές των προτύπων εκροών του καδμίου για τις απορρίψεις που προέρχονται από βιομηχανικές εγκαταστάσεις κατά την έννοια του άρθρου 2 στοιχείο ε) της παρούσας οδηγίας,  - καθορίζει, σύμφωνα με το άρθρο 6 παράγραφος 2 της οδηγίας 76/464/ΕΟΚ, τους ποιοτικούς στόχους για το υδάτινο περιβάλλον όσον αφορά το κάδμιο,  - καθορίζει, σύμφωνα με το άρθρο 6 παράγραφος 4 της οδηγίας 76/464/ΕΟΚ, τις οριζόμενες προθεσμίες για την τήρηση των όρων, που προβλέπονται στις άδειες οι οποίες χορηγούνται από τις αρμόδιες αρχές των κρατών μελών, για τις υπάρχουσες απορρίψεις,  - καθορίζει, σύμφωνα με το άρθρο 12 παράγραφος 1 της οδηγίας 76/464/ΕΟΚ, τις μεθόδους αναφοράς για τη μέτρηση που επιτρέπουν τον προσδιορισμό της περιεκτικότητας σε κάδμιο των απορρίψεων και του υδάτινου περιβάλλοντος,  - καθιερώνει, σύμφωνα με το άρθρο 6 παράγραφος 3 της οδηγίας 76/464/ΕΟΚ, διαδικασία ελέγχου,  - ορίζει τη συνεργασία μεταξύ των κρατών μελών σε περίπτωση απορρίψεων που επηρεάζουν τα ύδατα περισσοτέρων κρατών μελών.  2. Η παρούσα οδηγία εφαρμόζεται στα ύδατα στα οποία αναφέρεται το άρθρο 1 της οδηγίας 76/464/ΕΟΚ, εξαιρουμένων των υπογείων υδάτων.   Άρθρο 2  Κατά την έννοια της παρούσας οδηγίας νοούνται:  α) κάδμιο:  - το κάδμιο σαν στοιχείο,  - το κάδμιο σε χημική ένωση- β) οριακές τιμές:  οι τιμές που ορίζονται στο παράρτημα I- γ) ποιοτικοί στόχοι:  οι απαιτήσεις που ορίζονται στο παράρτημα II- δ) επεξεργασία του καδμίου:  κάθε βιομηχανική διαδικασία στην οποία παράγεται ή χρησιμοποιείται κάδμιο, ή κάθε άλλη βιομηχανική διαδικασία που συνεπάγεται την παρουσία καδμίου- ε) βιομηχανική εγκατάσταση:  εγκατάσταση επεξεργασίας του καδμίου ή οποιασδήποτε άλλης ουσίας που περιέχει κάδμιο- στ) υφιστάμενη εγκατάσταση:  βιομηχανική εγκατάσταση εν λειτουργία κατά την ημερομηνία κοινοποίησης της παρούσας οδηγίας- ζ) νέα εγκατάσταση:  - βιομηχανική εγκατάσταση που τίθεται σε λειτουργία μετά από την ημερομηνία κοινοποίησης της παρούσας οδηγίας,  - υφιστάμενη βιομηχανική εγκατάσταση της οποίας οι δυνατότητες επεξεργασίας καδμίου αυξήθηκαν σημαντικά μετά την ημερομηνία κοινοποίησης της παρούσας οδηγίας.   Άρθρο 3  1. Οι οριακές τιμές, οι προθεσμίες για την τήρηση αυτών των τιμών και η εφαρμοστέα διαδικασία επιτήρησης και ελέγχου των απορρίψεων, παρατίθενται στο παράρτημα I.  2. Οι οριακές τιμές εφαρμόζονται συνήθως στο σημείο όπου τα απόβλητα που περιέχουν κάδμιο εξέρχονται από τη βιομηχανική εγκατάσταση.  Αν τα απόβλητα που περιέχουν κάδμιο υφίστανται καθαρισμό έξω από τη βιομηχανική εγκατάσταση, σε εγκατάσταση καθαρισμού καδμίου, το κράτος μέλος μπορεί να επιτρέψει να εφαρμοστούν οι οριακές τιμές στο σημείο όπου τα απόβλητα εξέρχονται από την  εγκατάσταση καθαρισμού.  3. Οι άδειες που προβλέπονται στο άρθρο 3 της οδηγίας 76/464/ΕΟΚ πρέπει να περιέχουν διατάξεις της ίδιας τουλάχιστον αυστηρότητας με εκείνα που παρατίθενται στο παράρτημα I της παρούσας οδηγίας, με εξαίρεση την περίπτωση κατά την οποία ένα κράτος μέλος  συμμορφώνεται προς το άρθρο 6 παράγραφος 3 της οδηγίας 76/464/ΕΟΚ βάσει των παραρτημάτων II και IV της παρούσας οδηγίας.  Οι άδειες αυτές επανεξετάζονται τουλάχιστον μία φορά κάθε τέσσερα χρόνια.  4. Τα κράτη μέλη, με την επιφύλαξη των υποχρεώσεών τους που προκύπτουν από τις παραγράφους 1, 2 και 3, καθώς και από τις διατάξεις της οδηγίας 76/464/ΕΟΚ, δύνανται να χορηγούν άδειες για τις νέες εγκαταστάσεις μόνο στην περίπτωση που οι εγκαταστάσεις  αυτές εφαρμόζουν τα πρότυπα που ανταποκρίνονται στα καλύτερα διαθέσιμα τεχνικά μέσα, εάν αυτό είναι αναγκαίο για την εξάλειψη της ρύπανσης σύμφωνα με το άρθρο 2 της εν λόγω οδηγίας, ή για την πρόληψη των στρεβλώσεων του ανταγωνισμού.  Όποια μέθοδο και αν έχει υιοθετήσει, το κράτος μέλος, σε περίπτωση κατά την οποία για τεχνικούς λόγους τα σχεδιαζόμενα μέτρα δεν αντιστοιχούν στα τελειότερα διαθέσιμα τεχνικά μέσα, αιτιολογεί αυτούς τους λόγους προς την Επιτροπή, πριν από τη χορήγηση  της άδειας.  Η Επιτροπή διαβιβάζει αμέσως τις αιτιολογήσεις αυτές στα άλλα κράτη μέλη και απευθύνει, το συντομότερο δυνατό, σε όλα τα κράτη μέλη έκθεση με τη γνώμη της για την παρέκκλιση που αναφέρεται στο δεύτερο εδάφιο. Εάν είναι αναγκαίο, υποβάλλει, ταυτόχρονα,  κατάλληλες προτάσεις στο Συμβούλιο.  5. Η μέθοδος αναφοράς για την ανάλυση που χρησιμοποιείται για τη διαπίστωση της παρουσίας καδμίου παρατίθεται στο παράρτημα III σημείο 1. Δύνανται να χρησιμοποιηθούν και άλλες μέθοδοι, υπό τον όρο ότι τα όρια ανίχνευσης, η προσέγγιση και η ακρίβεια των  μεθόδων αυτών είναι τουλάχιστον τόσο έγκυρα όσο και τα παρατιθέμενα στο παράρτημα III σημείο 1. Η απαιτούμενη ακρίβεια κατά τη μέτρηση της παροχής των λυμάτων παρατίθεται στο παράρτημα III σημείο 2.   Άρθρο 4  Τα ενδιαφερόμενα κράτη μέλη εξασφαλίζουν την επιτήρηση του υδάτινου περιβάλλοντος που επηρεάζεται από τις απορρίψεις των βιομηχανικών εγκαταστάσεων.  Στην περίπτωση κατά την οποία οι απορρίψεις επηρεάζουν τα ύδατα περισσοτέρων κρατών μελών, τα ενδιαφερόμενα κράτη μέλη συνεργάζονται για την εναρμόνιση των διαδικασιών επιτήρησης.   Άρθρο 5  1. Η Επιτροπή προβαίνει σε συγκριτική εκτίμηση της εφαρμογής της παρούσας οδηγίας από τα κράτη μέλη βάσει των πληροφοριών που θα της δοθούν από τα κράτη μέλη, μετά από συγκεκριμένη για κάθε περίπτωση αίτησή της, σύμφωνα με το άρθρο 13 της  οδηγίας 76/464/ΕΟΚ, και ιδίως όσον αφορά:  - τις λεπτομέρειες τις σχετικές με τις άδειες που καθορίζουν τα πρότυπα εκροών για τις απορρίψεις καδμίου,  - τα αποτελέσματα της καταγραφής των απορρίψεων καδμίου στα ύδατα που σκοπούνται στο άρθρο 1 παράγραφος 2,  - τα αποτελέσματα των μετρήσεων που διενεργεί το εθνικό δίκτυο που έχει συσταθεί για τον προσδιορισμό των συγκεντρώσεων καδμίου.  2. Η Επιτροπή ανά πενταετία, και την πρώτη φορά τέσσερα χρόνια από την κοινοποίηση της παρούσας οδηγίας, διαβιβάζει στο Συμβούλιο τη συγκριτική εκτίμηση που αναφέρεται στην παράγραφο 1.  3. Σε περίπτωση που μεταβάλλονται οι επιστημονικές γνώσεις και κυρίως οι σχετικές με την τοξικότητα, την ανθεκτικότητα στο περιβάλλον και τη συσσώρευση του καδμίου στους ζώντες οργανισμούς και στα ιζήματα ή σε περίπτωση που θα βελτιωθούν τα τελειότερα  διαθέσιμα τεχνικά μέσα, η Επιτροπή υποβάλλει στο Συμβούλιο κατάλληλες προτάσεις προκειμένου να ενισχύσει, αν είναι απαραίτητο, τις οριακές τιμές και τους ποιοτικούς στόχους ή να καθορίσει νέες οριακές τιμές και νέους ποιοτικoύς στόχους.   Άρθρο 6  1. Τα κράτη μέλη θέτουν σε ισχύ τα μέτρα που είναι αναγκαία για να συμμορφωθούν με την παρούσα οδηγία μέσα σε δύο χρόνια από την κοινοποίησή της. Ενημερώνουν αμέσως σχετικά την Επιτροπή.  2. Τα κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου που εκδίδουν στον τομέα που διέπεται από την παρούσα οδηγία.   Άρθρο 7  Η παρούσα οδηγία δεν εφαρμόζεται στη Γροιλανδία.   Άρθρο 8  Η παρούσα οδηγία απευθύνεται στα κράτη μέλη.  Βρυξέλλες, 26 Σεπτεμβρίου 1983.  Για το Συμβούλιο Ο Πρόεδρος Κ. ΣΗΜΙΤΗΣ  (1) ΕΕ αριθ. L 129 της 18. 5. 1976, σ. 23.  (2) ΕΕ αριθ. C 118 της 21. 5. 1981, σ. 3.  (3) ΕΕ αριθ. C 334 της 20. 12. 1982, σ. 138.  (4) ΕΕ αριθ. C 230 της 10. 9. 1981, σ. 22.  (5) ΕΕ αριθ. L 20 της 26. 1. 1980, σ. 43.      ΠΑΡΑΡΤΗΜΑ I   Οριακές τιμές, οριζόμενες προθεσμίες για την τήρηση αυτών των τιμών και διαδικασίες επιτήρησης και ελέγχου των απορρίψεων  1. Οριακές τιμές και προθεσμίες  >(1)(2)"> ID="1">1. Μεταλλουργία ψευδαργύρου, εξευγενισμός μολύβδου και ψευδαργύρου, βιομηχανία μη σιδηρούχων μετάλλων και μεταλλικού καδμίου> ID="2">Χιλιοστόγραμμα καδμίου ανά λίτρου απορρίψεων> ID="3">0,3 (3)> ID="4">0,2 (3)"> ID="1"  ASSV="2">2. Παρασκευή ενώσεων καδμίου> ID="2">Χιλιοστόγραμμα καδμίου ανά λίτρο απορρίψεων> ID="3">0,5 (3)> ID="4">0,2 (3)"> ID="2">Γραμμάρια απορριπτόμενου καδμίου ανά χιλιόγραμμο επεξεργαζόμενου καδμίου> ID="3">0,5 (4)> ID="4">(5)"> ID="1"  ASSV="2">3. Παρασκευή χρωστικών ουσιών> ID="2">Χιλιοστόγραμμα καδμίου ανά λίτρο απορρίψεων> ID="3">0,5 (3)> ID="4">0,2 (3)"> ID="2">Γραμμάρια απορριπτόμενου καδμίου ανά χιλιόγραμμο επεξεργαζόμενου καδμίου> ID="3">0,3 (4)> ID="4">(5)"> ID="1"  ASSV="2">4. Παρασκευή σταθεροποιητών> ID="2">Χιλιοστόγραμμα καδμίου ανά λίτρο απορρίψεων> ID="3">0,5 (3)> ID="4">0,2 (3)"> ID="2">Γραμμάρια απορριπτόμενου καδμίου ανά χιλιόγραμμο επεξεργαζόμενου καδμίου> ID="3">0,5 (4)> ID="4">(5)"> ID="1" ASSV="2">5.  Κατασκευή πρωτογενών και δευτερογενών συσσωρευτών> ID="2">Χιλιοστόγραμμα καδμίου ανά λίτρο απορρίψεων> ID="3">0,5 (3)> ID="4">0,2 (3)"> ID="2">Γραμμάρια απορριπτόμενου καδμίου ανά χιλιόγραμμο επεξεργαζόμενου καδμίου> ID="3">1,5 (4)> ID="4">(5)">  ID="1" ASSV="2">6. Ηλεκτρολυτική επιμετάλλωση (6)> ID="2">Χιλιοστόγραμμα καδμίου ανά λίτρο απορρίψεων> ID="3">0,5 (3)> ID="4">0,2 (3)"> ID="2">Γραμμάρια απορριπτόμενου καδμίου ανά χιλιόγραμμο επεξεργαζόμενου καδμίου> ID="3">0,3 (4)> ID="4">(5)">  ID="1">Παρασκευή φωσφορικού οξέος ή/και φωσφορικών λιπασμάτων από φωσφορικά πετρώματα (7)> ID="3">-> ID="4">-""> 2. Οι οριακές τιμές, εκφραζόμενες ως συγκεντρώσεις των οποίων δεν πρέπει κατ' αρχήν να σημειώνεται υπέρβαση, περιλαμβάνονται στον προηγούμενο πίνακα για τους κλάδους της βιομηχανίας 2, 3, 4, 5 και 6. Σε όλες τις περιπτώσεις, οι οριακές τιμές που  εκφράζονται σαν μέγιστες συγκεντρώσεις δεν μπορούν να ξεπερνούν το λόγο των μέγιστων επιτρεπόμενων ποσοτήτων προς την αναγκαία ποσότητα νερού ανά χιλιόγραμμο επεξεργαζόμενου καδμίου. Επειδή όμως η συγκέντρωση του καδμίου στα λύματα εξαρτάται από τον  όγκο του νερού, ο οποίος ποικίλλει ανάλογα με τις διάφορες εγκαταστάσεις και μεθόδους, οι οριακές τιμές, εκφραζόμενες ως ποσότητα απορριπτόμενου καδμίου ανά χιλιόγραμμο επεξεργαζόμενου καδμίου, που περιέχονται στον παραπάνω πίνακα, πρέπει πάντοτε να  τηρούνται.  3. Οι οριακές τιμές των ημερήσιων όρων ισούνται με το διπλάσιο των οριακών τιμών των αντίστοιχων μηνιαίων μέσων όρων, που αναγράφονται στους παραπάνω πίνακες.  4. Για να ελέγχεται αν οι απορρίψεις ικανοποιούν τα πρότυπα εκροών που καθορίζονται σύμφωνα με τις οριακές τιμές που ορίζονται στο παρόν παράρτημα, πρέπει να θεσπιστεί μια διαδικασία ελέγχου.  Η διαδικασία αυτή πρέπει να προβλέπει τη λήψη και την ανάλυση δειγμάτων, τη μέτρηση της παροχής των απορρίψεων και της ποσότητας του επεξεργαζόμενου καδμίου.  Αν είναι αδύνατο να καθοριστεί η ποσότητα του επεξεργαζόμενου καδμίου, η διαδικασία ελέγχου μπορεί να βασιστεί στην ποσότητα του καδμίου που μπορεί να χρησιμοποιηθεί σύμφωνα με την ικανότητα παραγωγής στην οποία βασίζεται η άδεια.  5. Λαμβάνεται ένα αντιπροσωπευτικό δείγμα των απορρίψεων κατά τη διάρκεια περιόδου 24 ωρών. Η ποσότητα του καδμίου που απορρίπτεται μέσα σε ένα μήνα υπολογίζεται με βάση τις ποσότητες του καδμίου που απορρίπτονται κάθε μέρα.  Ωστόσο, μπορεί να θεσπιστεί απλουστευμένη διαδικασία ελέγχου για τις βιομηχανικές εγκαταστάσεις που δεν απορρίπτουν περισσότερα από 10 χιλιόγραμμα καδμίου το χρόνο. Όσον αφορά τις βιομηχανικές εγκαταστάσεις ηλεκτρολυτικής επιμετάλλωσης, μπορεί να  θεσπιστεί απλουστευμένη διαδικασία ελέγχου μόνο αν η συνολική χωρητικότητα όλων των δεξαμενών επιμετάλλωσης δεν υπερβαίνει το 1,5m3.    (1) Για τους κλάδους της βιομηχανίας που δεν αναφέρονται στον παρόντα πίνακα οι οριακές τιμές ορίζονται, αν χρειαστεί, σε μεταγενέστερο στάδιο από το Συμβούλιο. Εν τω μεταξύ, τα κράτη μέλη ορίζουν αυτόνομα, σύμφωνα με την οδηγία 76/464/ΕΟΚ, τα  πρότυπα εκροών για τις απορρίψεις καδμίου. Τα πρότυπα αυτά πρέπει να λαμβάνουν υπόψη τα καλύτερα διαθέσιμα τεχνικά μέσα και δεν πρέπει να είναι λιγότερο αυστηρές από την πλέον συγκρίσιμη οριακή τιμή που περιέχεται στο παρόν παράρτημα.  (2) Η Επιτροπή, με βάση την αποκτηθείσα εμπειρία κατά την εφαρμογή της παρούσας οδηγίας και δυνάμει του άρθρου 5 παράγραφος 3, υποβάλλει, σε εύθετο χρόνο, στο Συμβούλιο προτάσεις για τον καθορισμό αυστηρότερων οριακών τιμών που θα αρχίσουν να ισχύουν το  1992.  (3) Μέση μηνιαία συγκέντρωση συνολικού καδμίου σταθμισμένη ανάλογα με την παροχή των λυμάτων.  (4) Μέση μηνιαία τιμή.  (5) Προς το παρόν είναι αδύνατο να καθοριστούν οριακές τιμές εκφρασμένες σε βάρος. Το Συμβούλιο καθορίζει, ενδεχομένως, τις τιμές αυτές σύμφωνα με το άρθρο 5 παράγραφος 3 της παρούσας οδηγίας. Αν το Συμβούλιο δεν καθορίσει οριακές τιμές, εξακολουθούν να  ισχύουν οι εκφρασμένες σε βάρος τιμές που αναγράφονται στη στήλη "1. 1. 1986".  (6) Τα κράτη μέλη μπορούν να αναστείλουν μέχρι την 1η Ιανουαρίου 1989 την εφαρμογή των οριακών τιμών για τις εγκαταστάσεις που αποβάλλουν λιγότερο από 10 χιλιόγραμμα καδμίου ετησίως και των οποίων όλες οι δεξαμενές ηλεκτρολυτικής επιμετάλλωσης έχουν  συνολικό όγκο κατώτερο από 1,5m3, εφόσον οι τεχνικές ή διοικητικές συνθήκες καθιστούν το μέτρο αυτό απολύτως αναγκαίο.  (7) Στο παρόν στάδιο δεν υπάρχουν τεχνικές μέθοδοι οικονομικά αποδεκτές που να επιτρέπουν να αφαιρείται συστηματικά το κάδμιο από τις απορρίψεις της παραγωγής φωσφορικού οξέος ή/και φωσφορικών λιπασμάτων από φωσφορικά πετρώματα. Δεν καθορίζεται συνεπώς  καμία οριακή τιμή για τις απορρίψεις αυτές, χωρίς αυτό να απαλλάσσει τα κράτη μέλη από την υποχρέωση που τους επιβάλλει η οδηγία 76/464/ΕΟΚ, να καθορίζουν πρότυπα εκροών για τις απορρίψεις αυτές.     ΠΑΡΑΡΤΗΜΑ II   Ποιοτικοί στόχοι  Για εκείνα τα κράτη μέλη που εφαρμόζουν την εξαίρεση που προβλέπεται στο άρθρο 6 παράγραφος 3 της οδηγίας 76/464/ΕΟΚ, τα πρότυπα εκροών που πρέπει να θεσπίσουν και να εφαρμόσουν τα κράτη μέλη, σύμφωνα με το άρθρο 5 της οδηγίας αυτής,  καθορίζονται έτσι ώστε να τηρούνται ο κατάλληλος ή οι κατάλληλοι ποιοτικοί στόχοι από αυτούς που απαριθμούνται παρακάτω, στην περιοχή που επηρεάζεται από τις απορρίψεις καδμίου. Η αρμόδια αρχή προσδιορίζει την επηρεαζόμενη περιοχή σε κάθε περίπτωση και  επιλέγει, μεταξύ των ποιοτικών στόχων που αναφέρονται στο σημείο 1, εκείνον ή εκείνους που κρίνει κατάλληλους ανάλογα με τον προορισμό της επηρεαζόμενης περιοχής, λαμβάνοντας υπόψη το γεγονός ότι ο στόχος της παρούσας οδηγίας είναι να εξαλειφθεί κάθε  ρύπανση.  1. Προκειμένου να εξαλειφθεί η ρύπανση, όπως ορίζεται στην οδηγία 76/464/ΕΟΚ, και κατ' εφαρμογή του άρθρου 2 της ίδιας οδηγίας, καθορίζονται (1) οι εξής ποιοτικοί στόχοι (2) οι οποίοι μετρώνται κοντά στο σημείο απόρριψης.  1.1. Η ολική συγκέντρωση του καδμίου στα εσωτερικά επιφανειακά ύδατα που επηρεάζονται από τις απορρίψεις δεν πρέπει να υπερβαίνει τα 5 μg/l.  1.2. Η συγκέντρωση του διαλελυμένου καδμίου στα ύδατα των εκβολών των ποταμών που επηρεάζονται από τις απορρίψεις δεν πρέπει να υπερβαίνει τα 5 μg/l.  1.3. Η συγκέντρωση διαλελυμένου καδμίου στα χωρικά θαλάσσια ύδατα και στα διάφορα εσωτερικά παράκτια ύδατα εκτός των εκβολών των ποταμών που επηρεάζονται από τις απορρίψεις δεν πρέπει να υπερβαίνει τα 2,5 μg/l.  1.4. Σε περίπτωση υδάτων που χρησιμοποιούνται για την υδροληψία πόσιμου ύδατος, η περιεκτικότητα σε κάδμιο πρέπει να ανταποκρίνεται στις απαιτήσεις της οδηγίας 75/440/ΕΟΚ (3).  2. Εκτός από τις παραπάνω απαιτήσεις, οι συγκεντρώσεις καδμίου πρέπει να καθορίζονται από το εθνικό δίκτυο που αναφέρεται στο άρθρο 5 και τα αποτελέσματα πρέπει να συγκρίνονται στις ακόλουθες συγκεντρώσεις (1).  2.1. Στην περίπτωση των εσωτερικών επιφανειακών υδάτων, συνολική συγκέντρωση καδμίου 1 μg/1.  2.2. Στην περίπτωση των υδάτων των εκβολών των ποταμών, συγκέντρωση διαλελυμένου καδμίου 1 μg/l.  2.3. Στην περίπτωση χωρικών θαλάσσιων υδάτων και εσωτερικών παράκτιων υδάτων εκτός των εκβολών ποταμών, συγκέντρωση διαλελυμένου καδμίου 0,5 μg/l.  Σε περίπτωση που δεν τηρούνται οι συγκεντρώσεις αυτές σε ένα από τα σημεία του εθνικού δικτύου, οι λόγοι πρέπει να δηλώνονται στην Επιτροπή.  3. Η συγκέντρωση καδμίου στα ιζήματα ή/και στα μαλάκια και οστρακοειδή, ει δυνατόν του είδους Mytilus edulis, δεν πρέπει με την πάροδο του χρόνου να αυξάνονται σημαντικά.  4. Όταν εφαρμόζονται πολλοί ποιοτικοί στόχοι στα ύδατα μιας περιοχής, η ποιότητα των υδάτων πρέπει να επαρκεί για την ικανοποίηση όλων αυτών των στόχων.    (1) Εκτός από τον ποιοτικό στόχο 1.4, όλες οι συγκεντρώσεις αναφέρονται στον αριθμητικό μέσο όρο των αποτελεσμάτων που επιτυγχάνονται σε ένα χρόνο.  (2) Οι συγκεντρώσεις καδμίου που καθορίζονται στα σημεία 1.1, 1.2 και 1.3 αποτελούν τις ελάχιστες αναγκαίες απαιτήσεις για την προστασία των υδρόβιων οργανισμών.  (3) Η οδηγία 75/440/ΕΟΚ αφορά την απαιτούμενη ποιότητα των υδάτων επιφανείας που προορίζονται για την παραγωγή πόσιμου ύδατος στα κράτη μέλη (ΕΕ αριθ. L 194 της 25. 7. 1975, σ. 26). Η οδηγία αυτή θεσπίζει για το κάδμιο ανώτερο επιτρεπόμενο όριο 5 μg/l  εντός του 95 % των λαμβανομένων δειγμάτων.       ΠΑΡΑΡΤΗΜΑ III   Μέθοδοι αναφοράς για τη μέτρηση  1. Η μέθοδος αναφοράς για την ανάλυση που θα χρησιμοποιείται για τον προσδιορισμό της περιεκτικότητας των υδάτων, των ιζημάτων, των μαλακίων και οστρακοειδών σε κάδμιο, είναι η φασματομετρία ατομικής απορρόφησης μετά από  κατάλληλη συντήρηση και κατεργασία του δείγματος.  Τα όρια ανίχνευσης (1) πρέπει να είναι τέτοια ώστε να είναι δυνατή η μέτρηση της συγκέντρωσης του καδμίου με ακρίβεια (1) +- 30 % και προσέγγιση (1) +- 30 % στις ακόλουθες συγκεντρώσεις:  - στην περίπτωση απορρίψεων, ένα δέκατο της μέγιστης επιτρεπόμενης συγκέντρωσης καδμίου που ορίζεται στην άδεια,  - στην περίπτωση των επιφανειακών υδάτων, 0,1 μg/l ή ένα δέκατο της συγκέντρωσης καδμίου που ορίζεται στον ποιοτικό στόχο, επιλεγομένης της υψηλότερης τιμής,  - στην περίπτωση μαλακίων και οστρακοειδών 0,1 μg/kg, βάρος σε υγρή κατάσταση,  - στην περίπτωση των ιζημάτων, το ένα δέκατο της συγκέντρωσης του καδμίου του δείγματος ή 0,1 μg ανά χιλιόγραμμο βάρους υλικού αποξηραμένου, σε θερμοκρασία 105 έως 110 oC μέχρι σταθερού βάρους, επιλεγομένης της υψηλότερης τιμής.  2. Η μέτρηση της παροχής των λυμάτων πρέπει να πραγματοποιείται με ακρίβεια +- 20 %.    (1) Οι ορισμοί αυτών των όρων δίδονται στην οδηγία 79/869/ΕΟΚ του Συμβουλίου της 9ης Οκτωβρίου 1979 περί των μεθόδων μετρήσεων και περί της συχνότητος των δειγματοληψιών και της αναλύσεως των επιφανειακών υδάτων τα οποία προορίζονται για την  παραγωγή ποσίμου ύδατος στα κράτη μέλη. (ΕΕ αριθ. L 271 της 29. 10. 1979, σ. 44).       ΠΑΡΑΡΤΗΜΑ IV   Διαδικασία ελέγχου των ποιοτικών στόχων  1. Για κάθε άδεια η οποία χορηγείται κατ' εφαρμογή της παρούσας οδηγίας, η αρμόδια αρχή καθορίζει τις προδιαγραφές, τις πρακτικές λεπτομέρειες της επιτήρησης και τις προθεσμίες με τις οποίες εξασφαλίζεται η  τήρηση του ή των εν λόγω ποιοτικών στόχων.  2. Σύμφωνα με το άρθρο 6 παράγραφος 3 της οδηγίας 76/464/ΕΟΚ, το κράτος μέλος υποβάλλει έκθεση στην Επιτροπή, για κάθε ποιοτικό στόχο που έχει επιλεγεί και εφαρμόζεται σχετικά με:  - τα σημεία απόρριψης και τις διατάξεις διασποράς,  - τη ζώνη εφαρμογής του ποιοτικού στόχου,  - την τοποθεσία των σημείων δειγματοληψίας,  - τη συχνότητα της δειγματοληψίας,  - τις μεθόδους δειγματοληψίας και μέτρησης,  - τα επιτυγχανόμενα αποτελέσματα.  3. Τα δείγματα πρέπει να είναι επαρκώς αντιπροσωπευτικά της ποιότητας του υδάτινου περιβάλλοντος στην περιοχή που επηρεάζεται από τις απορρίψεις και η συχνότητα της δειγματοληψίας να επαρκεί για να καταδείξει τις μεταβολές που επήλθαν στις συνθήκες του  υδάτινου χώρου, λαμβάνοντας κυρίως υπόψη τις φυσικές διακυμάνσεις των υδρολογικών παραμέτρων.


Avis juridique important

|

31978L0629

Οδηγία 78/629/ΕΟΚ του Συμβουλίου της 19ης Ιουνίου 1978 περί προσαρμογής στην τεχνική πρόοδο της οδηγίας 73/362/ΕΟΚ «περί προσεγγίσεως των νομοθεσιών των κρατών μελών των σχετικών με τα "υλοποιημένα" μέτρα μήκους»

Επίσημη Εφημερίδα αριθ. L 206 της 29/07/1978 σ. 0008 - 0011 Φινλανδική ειδική έκδοση: Κεφάλαιο 13 τόμος 8 σ. 0157  Ελληνική ειδική έκδοση: Κεφάλαιο 13 τόμος 7 σ. 0138  Σουηδική ειδική έκδοση: Κεφάλαιο 13 τόμος 8 σ. 0157  Ισπανική ειδική έκδοση: Κεφάλαιο 13 τόμος 8 σ. 0207  Πορτογαλική ειδική έκδοση : Κεφάλαιο 13 τόμος 8 σ. 0207

ΟΔΗΓΙΑ ΤΟΥ ΣΥΜΒΟΥΛΙΟΥ της 19ης Ιουνίου 1978 περί προσαρμογής στην τεχνική πρόοδο της οδηγίας 73/362/ΕΟΚ "περί προσεγγίσεως των νομοθεσιών των Κρατών μελών των σχετικών με τα "υλοποιημένα" μέτρα μήκους"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πρόταση της Επιτροπής,  την οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και τις μεθόδους μετρολογικού ελέγχου(1), όπως τροποποιήθηκε από την πράξη  προσχωρήσεως και ιδίως τα άρθρα 17, 18 και 19,  Εκτιμώντας:  ότι μετά την επεξεργασία και τη θέσπιση της οδηγίας 73/362/ΕΟΚ του Συμβουλίου της 19ης Νοεμβρίου 1973 περί προσεγγίσεως των νομοθεσιών των Κρατών μελών των σχετικών με τα "υλοποιημένα" μέτρα μήκους(2), νέα "υλοποιημένα" μέτρα μήκους ετέθησαν σε χρήση  και ότι κατά συνέπεια λαμβανομένης υπόψη της τεχνικής προόδου η εν λόγω οδηγία πρέπει να τροποποιηθεί- ότι η Επιτροπή υπέβαλε, την 19η Ιανουαρίου 1978 πρόταση τροποποιήσεως στην Επιτροπή για την Προσαρμογή στην Τεχνική Πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές των οργάνων μετρήσεως προκειμένου να εκφέρει την  γνώμη της- ότι ελλείψει γνώμης της επιτροπής αυτής η Επιτροπή, σύμφωνα με την προβλεπόμενη διαδικασία στο άρθρο 19 παράγραφος 3 στοιχείο β) της οδηγίας 71/316/ΕΟΚ επρότεινε στο Συμβούλιο τα προς λήψη μέτρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στο παράρτημα της οδηγίας 73/362/ΕΟΚ τα κείμενα που περιλαμβάνονται στα σημεία 3.6, 4.1, 5.1, 6.3, 7.1, 7.2, 7.3, 8, 9.1, 9.2, 9.4 και 9.5 τροποποιούνται σύμφωνα με το παράρτημα της παρούσης οδηγίας.   Άρθρο 2  Τα Κράτη μέλη θεσπίζουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία κατά τέτοιο τρόπο ώστε η ισχύς των διατάξεων αυτών να αρχίσει ένα έτος μετά την ημερομηνία  κοινοποιήσεως της παρούσης οδηγίας. Τα Κράτη μέλη ενημερώνουν περί αυτού αμέσως την Επιτροπή.  Τα Κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 3  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 19 Ιουνίου 1978.  Για το Συμβούλιο Ο Πρόεδρος P. DALSAGER  (1) ΕΕ αριθ. Ν 202 της 6.9.1971, σ. 1.  (2) ΕΕ αριθ. Ν 335 της 5.12.1973, σ. 56.      ΠΑΡΑΡΤΗΜΑ  3.6. Τα μέτρα μήκους υπό μορφή ταινίας, πρέπει να κατασκευάζονται κατά τέτοιο τρόπο ώστε όταν η ταινία απλώνεται επί ενός επιπέδου τα άκρα της να είναι πρακτικώς ευθύγραμμα και παράλληλα.  4.1. Τα μέτρα μήκους πρέπει να φέρουν επί του ονομαστικού τους μήκους κανονική και ανεξίτηλη βαθμολόγηση και αρίθμηση, έτσι ώστε να εξασφαλίζεται σίγουρη, απλή και σαφής ανάγνωση. Εντούτοις, μερικές μη αριθμημένες υποδιαιρέσεις, που να μην υπερβαίνουν  ως προς τον αριθμό τις υποδιαιρέσεις που ευρίσκονται μεταξύ δύο διαδοχικών αριθμημένων υποδιαιρέσεων επί του μέτρου, δύνανται να εκτείνονται και πέραν της κυρίας υποδιαιρέσεως στο τέλος του μέτρου.  5.1. Το ονομαστικό μήκος των μέτρων μήκους πρέπει να έχει μία εκ των ακολούθων τιμών: 0,5, 1, 1,5, 2, 3, 4, 5, 6, 7, 8, 9 m ή ένα ακέραιο πολλαπλάσιο των 5 m.  6.3. Όλες αυτές οι ενδείξεις πρέπει να τίθενται κατά ευδιάκριτο και ευανάγνωστο τρόπο στην αρχή του μέτρου μήκους.  Εντούτοις, κατόπιν συμφωνίας της υπεύθυνης εθνικής αρχής ορισμένες από αυτές τις ενδείξεις δύνανται να τίθενται επί ενός αναπόσπαστου μέρους του οργάνου αυτού. Στην περίπτωση αυτή, το πιστοποιητικό εγκρίσεως προτύπου ΕΟΚ πρέπει να δεικνύει τα σημεία  θέσεως των ενδείξεων αυτών.  Επί πλέον, όταν το εύρος του μέτρου μήκους δεν επιτρέπει την θέση του σήματος εγκρίσεως προτύπου ΕΟΚ κατά ευανάγνωστο τρόπο, κατά παρέκκλιση των προδιαγραφών του σημείου 3.1. του παραρτήματος I της οδηγίας του Συμβουλίου της 26ηςΙουλίου 1971 περί  προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και τις μεθόδους μετρολογικού ελέγχου, και σύμφωνα με το σημείο 3.5 του παραρτήματος αυτού, το σήμα αυτό δύναται να τίθεται υπό μορφή των ακολούθων  σημάτων, τοποθετημένων διαδοχικά ως εξής:  - το πλάγιο γράμμα ε,  - το ή τα διακριτικά γράμματα του Κράτους μέλους που έχει χορηγήσει την έγκριση προτύπου ΕΟΚ,  - τα τελευταία δύο ψηφία του έτους εγκρίσεως προτύπου ΕΟΚ,  - τον χαρακτηριστικό αριθμό της εγκρίσεως προτύπου ΕΟΚ (παράδειγμα εF 75 5345).  7. ΜΕΓΙΣΤΑ ΑΝΕΚΤΑ ΣΦΑΛΜΑΤΑ 7.1. Τα μέτρα μήκους που ορίζονται στην παρούσα οδηγία κατανέμονται ανάλογα με τον βαθμό ακριβείας τους σε τρεις κατηγορίες που χαρακτηρίζονται από τα σύμβολα I, II και III.  Για τον αρχικό έλεγχο ΕΟΚ των μέτρων μήκους, το μέγιστο ανεκτό σφάλμα πλέον ή έλαττον:  α) επί του ονομαστικού μήκους και β) επί κάθε άλλης αποστάσεως περιλαμβανομένης μεταξύ δύο οιονδήποτε μη διαδοχικών υποδιαιρέσεων,  εκφράζεται σε συνάρτηση του θεωρουμένου μήκους με ένα τύπο της μορφής (a+bL) mm στον οποίο:  - L είναι η τιμή του θεωρουμένου μήκους στρογγυλευμένη στον αμέσως ανώτερο ακέραιο αριθμό μέτρων,  - a και b είναι συντελεστές που καθορίζονται για κάθε κατηγορία ακριβείας στον ακόλουθο πίνακα:   "" ID="1">I> ID="2">0,1> ID="3">0,1"> ID="1">II> ID="2">0,3> ID="3">0,2"> ID="1">III> ID="2">0,6> ID="3">0,4"> 7.2.  7.2.1. Το μέγιστο ανεκτό σφάλμα, πλέον ή έλαττον επί του μήκους i των υποδιαιρέσεων τιμής κατώτερης ή ίσης με 1 εκατοστό καθορίζεται για κάθε κατηγορία ακριβείας στον ακόλουθο πίνακα:   "" ID="1">i  1 mm> ID="2">0,1> ID="3">0,2> ID="4">0,3"> ID="1">1 mm < i  1 cm> ID="2">0,2> ID="3">0,4> ID="4">0,6"> Για το μήκος των υποδιαιρέσεων τιμής ανώτερης από 1 εκατοστό, το μέγιστο ανεκτό σφάλμα εκφράζεται, σε συνάρτηση με το μήκος της υποδιαιρέσεως, διά του τύπου (a+bL) mm στον οποίο οι τιμές των συντελεστών a και b είναι ίσες με τις τιμές που δίδονται στο  σημείο 7.1 και L είναι η τιμή του θεωρουμένου μήκους στρογγυλευμένη στον αμέσως μεγαλύτερο ακέραιο αριθμό μέτρων.  7.2.2. Η μεγίστη ανεκτή διαφορά μεταξύ των μηκών i δύο διαδοχικών υποδιαιρέσεων, τιμής μικρότερης ή ίσης με ένα εκατοστόμετρο καθορίζεται για κάθε κατηγορία ακριβείας στον ακόλουθο πίνακα:   "" ID="1">i  1 mm> ID="2">0,1> ID="3">0,2> ID="4">0,3"> ID="1">1 mm < i  1 cm> ID="2">0,2> ID="3">0,4> ID="4">0,6"> Στην περίπτωση των υποδιαιρέσεων τιμής ανώτερης του 1 εκατοστομέτρου η μεγίστη ανεκτή διαφορά μεταξύ των μηκών i, δύο διαδοχικών υποδιαιρέσεων, εκφράζεται σε συνάρτηση με το μήκος της υποδιαιρέσεως διά του τύπου (a+bL) mm όπως αυτός ορίσθηκε στο σημείο  7.2.1.  7.3. Εντούτοις, επί ενός μέτρου μήκους με άκρα ή μικτού, το μέγιστο ανεκτό σφάλμα, πλέον ή έλαττον, επί του μήκους του τελικού διαστήματος οριζομένου από μία επιφάνεια επαυξάνεται:  - κατά 0,1 χιλιοστόμετρα για τα μέτρα της κατηγορίας I - κατά 0,2 χιλιοστόμετρα για τα μέτρα της κατηγορίας II - κατά 0,3 χιλιοστόμετρα για τα μέτρα της κατηγορίας III.  Εξάλλου οι προδιαγραφές που προβλέπονται στα σημεία 7.1. και 7.2.2 δεν εφαρμόζονται:  - όταν μία από τις δύο μη διαδοχικές υποδιαιρέσεις όπως αυτές προβλέπονται στο σημείο 7.1 στοιχείο β) σχηματίζεται από μία επιφάνεια και - όταν η μία από τις δύο διαδοχικές υποδιαιρέσεις όπως αυτές προβλέπονται στο σημείο 7.2.2 είναι μία τελική υποδιαίρεση περιοριζομένη από μία επιφάνεια.  8. ΣΗΜΑΤΑ ΕΛΕΓΧΟΥ Κάθε μέτρο μήκους πρέπει να κατασκευάζεται με τέτοιο τρόπο ώστε να δύναται να δεχθεί τα σήματα ελέγχου που προβλέπονται από την οδηγία του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τις κοινές  διατάξεις στα όργανα μετρήσεως και στις μεθόδους μετρολογικού ελέγχου.  Για τον σκοπό αυτό πρέπει να έχει προβλεφθεί ειδική θέση στην αρχή του μέτρου αυτού καθ' εαυτού ή επί μιας αναπόσπαστης συμπληρωματικής διατάξεως.  9.1. Μέτρα υπό μορφή ταινίας από υαλώδη ίνα και πλαστική ύλη με άκρα, με γραμμές ή μικτά Ονομαστικό μήκος περιλαμβανόμενο μεταξύ 0,5 και 100 μέτρων. Η δύναμη έλξεως, της τάξεως των 20N, πρέπει να αναφέρεται επί του μέτρου.  Τα ελεύθερα άκρα των μέτρων με άκρα ή μικτά πρέπει να είναι εφοδιασμένα με ένα μεταλλικό κεκαμμένο έλασμα ή με άκρο μεταλλικής ράβδου ανθεκτικά στη φθορά.  Τα μέτρα αυτά ανήκουν στις κατηγορίες ακριβείας I, II ή III.  9.2. Μέτρα μήκους ενός μόνο τμήματος, άκαμπτα ή ημιεύκαμπτα, από μέταλλο ή από ένα άλλο υλικό Ονομαστικό μήκος περιλαμβανόμενο μεταξύ 0,5 και 5 μέτρων.  Η θερμοκρασία αναφοράς, δύναται σε ορισμένες περιπτώσεις, να είναι διάφορη των 20oC.  Τα μέτρα αυτά περιλαμβάνουν επίσης τις ράβδους που χρησιμοποιούνται για τη μέτρηση της στάθμης των υγρών.  Το άκρο των ακάμπτων ράβδων πρέπει να είναι εφοδιασμένο με ένα πέλμα ή ένα πρόσθετο τεμάχιο ανθεκτικό στα χτυπήματα και στη χρήση και το οποίο να μη προκαλεί σπινθήρες στο χτύπημα.  Τα μέτρα αυτά ανήκουν στις κατηγορίες ακριβείας I ή II.  9.4. Μέτρα υπό μορφή ταινίας από χάλυβα 9.4.1. Μέτρα μήκους με άκρα, με γραμμές ή μικτά επί διατάξεως περιελίξεως.  Ονομαστικό μήκος περιλαμβανόμενο μεταξύ 0,5 και 10 μέτρων. Οι ταινίες των μέτρων ονομαστικού μήκους μεταξύ 5 και 10 μέτρων πρέπει να είναι κυρτής διατομής.  Τα μέτρα αυτά δύνανται να περιέχονται σε μία θήκη της οποίας η μια των διαστάσεων δύναται να περιέχεται στο μέρος που προορίζεται για το μέτρημα, ιδίως για την μέτρηση των εσωτερικών διαστάσεων.  Το ελεύθερο άκρο των μέτρων αυτών είναι εφοδιασμένο με ένα άγκιστρο ή με ένα γλωσσίδιο σταθερό ή μετακινούμενο.  Τα μέτρα αυτά ανήκουν στις κατηγορίες ακριβείας I ή II.  9.4.2. Μέτρα μήκους με άκρα ή με γραμμές προοριζόμενα για τη μωτρηση μηκών μεγαλυτέρων από το ονομαστικό τους μήκος.  Ονομαστικό μήκος: 5, 10, 20, 50, 100 ή 200 μέτρα.  Η δύναμη έλξεως, της τάξεως των 50N, πρέπει να δεικνύεται επί του μέτρου.  Τα μέτρα αυτά είναι εφοδιασμένα στα δύο άκρα διά λαβών ή κρίκων. Εάν οι λαβές περιλαμβάνονται στο ονομαστικό μήκος πρέπει να κατασκευάζονται κατά τέτοιο τρόπο ώστε η άρθρωσή τους να μην εισάγει καμμίαν αβεβαιότητα στη μέτρηση.  Τα μέτρα αυτά ανήκουν στις κατηγορίες ακριβείας I ή II.  9.4.3. Μέτρα μήκους με γραμμές ή μικτά επί διατάξεως περιελίξεως που δεν προορίζονται για την μέτρηση μηκών μεγαλυτέρων από το ονομαστικό τους μήκος.  Ονομαστικό μήκος μεταξύ 5 και 200 μέτρων.  Η θερμοκρασία αναφοράς δύναται, σε ορισμένες περιπτώσεις, να είναι διάφορη των 20oC.  Η δύναμη έλξεως, της τάξεως των 50N, πρέπει να αναφέρεται επί του μέτρου.  Το τελευταίο ελεύθερο τμήμα πρέπει να φέρει μία λαβή ένα κρίκο ή ένα άγκιστρο, το οποίο να μην περιλαμβάνεται στο ονομαστικό μήκος.  Τα μέτρα αυτά ανήκουν στις κατηγορίες ακριβείας I ή II.  9.5. Μικτά μέτρα μήκους, υπό μορφή ταινίας, κατασκευασμένα εκ μετάλλου, με βαρίδι, χρησιμοποιούμενα για την μέτρηση της στάθμης των υγρών Ονομαστικό μήκος μεταξύ 5 και 50 μέτρων.  Η θερμοκρασία αναφοράς δύναται, σε ορισμένες περιπτώσεις, να είναι διάφορη των 20oC.  Η δύναμη έλξεως, επαρκής για να τείνει σωστά την ταινία, πρέπει να δεικνύεται επί του μέτρου μήκους.  Η δύναμη έλξεως εξασκείται επί του μέτρου μέσω ενός βαριδίου, το οποίο πρέπει να φέρει την ένδειξη της μάζας του.  Το κύριο σημείο αναφοράς στην αρχή της κλίμακος, συνίσταται από τη βάση ενός βαριδίου καταλλήλου σχήματος και κατασκευασμένο από υλικό που να μην είναι επιδεκτικό προκλήσεως σπινθήρων κατά την κρούση.  Το βαρίδι προσαρμόζεται στην ταινία σταθερά ή έτσι ώστε να δύναται να αποσπάται αλλά πάντως κατά τέτοιο τρόπο ώστε η σύνδεση αυτή να μην προκαλεί καμμία αβεβαιότητα μετρήσεως.  Η βαθμονόμηση με γραμμικές υποδιαιρέσεις είναι χιλιοστομετρική επί όλου του μήκους της ταινίας και επεκτείνεται επί μιας πλευρικής επιπέδου όψεως του βαριδίου.  Το άλλο άκρο του μέτρου μήκους δύναται να είναι εφοδιασμένο με μία διάταξη περιελίξεως.  Τα μέτρα αυτά ανήκουν στις κατηγορίες ακριβείας I ή II.  Εντούτοις το μέγιστο ανεκτό σφάλμα επί του συνόλου του οργάνου σε θέση χρήσεως με το βαρίδι δεν είναι ποτέ κατώτερο από 0,6 mm.


Avis juridique important

|

31971L0319

Οδηγία 71/319/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των κρατών μελών των σχετικών με τους μετρητές υγρών εκτός του ύδατος

Επίσημη Εφημερίδα αριθ. L 202 της 06/09/1971 σ. 0032 - 0036 Φινλανδική ειδική έκδοση: Κεφάλαιο 13 τόμος 2 σ. 0033  Δανική ειδική έκδοση: Σειρά I Κεφάλαιο 1971(III) σ. 0662  Σουηδική ειδική έκδοση: Κεφάλαιο 13 τόμος 2 σ. 0033  Αγγλική ειδική έκδοση: Σειρά I Κεφάλαιο 1971(III) σ. 0740  Ελληνική ειδική έκδοση: Κεφάλαιο 13 τόμος 1 σ. 0170  Ισπανική ειδική έκδοση: Κεφάλαιο 13 τόμος 2 σ. 0048  Πορτογαλική ειδική έκδοση : Κεφάλαιο 13 τόμος 2 σ. 0048

ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τους μετρητές υγρών εκτός του ύδατοςΤΟ ΣΥΜΒΟΥΛΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι στα Κράτη μέλη, η κατασκευή καθώς επίσης οι τρόποι ελέγχου των μετρητών υγρών αποτελούν το αντικείμενο επιτακτικών διατάξεων οι οποίες διαφέρουν από το ένα Κράτος μέλος στο άλλο και ως εκ τούτου παρεμποδίζουν τις συναλλαγές σ' αυτά τα όργανα- ότι  πρέπει επομένως να προβεί στην προσέγγιση αυτών των διατάξεων- ότι η οδηγία του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου(3), καθόρισε τις διαδικασίες εγκρίσεως προτύπου  ΕΟΚ και αρχικού ελέγχου ΕΟΚ- ότι σύμφωνα με την οδηγία αυτή πρέπει να καθορισθούν για τους ογκομετρικούς μετρητές υγρών εκτός του ύδατος οι τεχνικές προδιαγραφές κατασκευής και λειτουργίας- ότι για να επιτραπεί η άμεση χρήση αυτών των οργάνων στα συγκροτήματα μετρήσεως υγρών, πρέπει να προβεί από τούδε στην εναρμόνιση των εθνικών διατάξεων οι οποίες αφορούν τα μέγιστα ανεκτά σφάλματα επί αυτών των συγκροτημάτων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία εφαρμόζεται στους ογκομετρικούς μετρητές υγρών εκτός του ύδατος, εντός των οποίων το υγρό προκαλεί την κίνηση κινητών τοιχωμάτων των θαλάμων μετρήσεως και οι οποίοι επιτρέπουν τη μέτρηση οιωνδήποτε όγκων.   Άρθρο 2  1. Δια του όρου "ογκομετρικός μετρητής υγρών" νοείται ένα όργανο αποτελούμενο μόνο από μία διάταξη μετρήσεως και από μία διάταξη ενδείξεως. Αυτός αποτελεί γενικώς μέρος ενός συγκροτήματος μετρήσεως.  2. Δια του όρου "συγκρότημα μετρήσεως υγρών" νοείται όργανο μετρήσεως περιλαμβάνον, εκτός από τον μετρητή αυτόν καθ' εαυτόν και τις συμπληρωματικές διατάξεις οι οποίες δύνανται να είναι συνδεδεμένες, όλες τις αναγκαίες διατάξεις για να εξασφαλισθεί μία  ορθή μέτρηση καθώς επίσης, εφόσον υπάρχουν, τις διατάξεις οι οποίες προστίθενται ιδίως για να διευκολύνουν τη λειτουργία. Τα συγκροτήματα μετρήσεως θα αποτελέσουν αντικείμενο μιας ειδικής οδηγίας.   Άρθρο 3  Οι ογκομετρικοί μετρητές οι οποίοι δύνανται να φέρουν τις σφραγίδες και τα σήματα ΕΟΚ περιγράφονται στο κεφάλαιο I του παραρτήματος. Αυτοί αποτελούν αντικείμενο εγκρίσεως προτύπου ΕΟΚ και υπόκεινται στον αρχικό έλεγχο ΕΟΚ υπό τους όρους που  καθορίζονται στο παράρτημα II σημείο 1 και 2 της οδηγίας περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου και υπό τους όρους οι οποίοι θα  καθορίζονται από την ειδική οδηγία την αφορώσα τα συγκροτήματα μετρήσεως.   Άρθρο 4  Τα Κράτη μέλη δεν δύνανται να αρνηθούν, απαγορεύσουν ή να περιορίσουν τη θέση σε κυκλοφορία στην αγορά και τη χρήση των ογκομετρικών μετρητών υγρών εκτός του ύδατος των εφοδιασμένων με το σήμα εγκρίσεως προτύπου ΕΟΚ και με τη σφραγίδα αρχικού  ελέγχου ΕΟΚ.   Άρθρο 5  Όταν τα συγκροτήματα μετρήσεως υγρών εντός των οποίων είναι ενσωματωμένοι ογκομετρικοί μετρητές υγρών εφοδιασμένοι δια σφραγίδων και σημάτων ΕΟΚ αποτελούν αντικείμενο ενός αρχικού ελέγχου, τα μέγιστα ανεκτά σφάλματα είναι αυτά τα οποία  καθορίζονται στο κεφάλαιο II του παραρτήματος.   Άρθρο 6  1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός 18 μηνών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.   Άρθρο 7  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 26 Ιουλίου 1971.  Για το Συμβούλιο Ο Πρόεδρος A. MORO  (1) ΕΕ αριθ. A 25 της 28. 2. 1970, σ. 76.  (2) ΕΕ αριθ. A 26 της 4. 3. 1970, σ. 2.  (3) ΕΕ αριθ. N 202 της 26. 7. 1971, σ. 1.      ΠΑΡΑΡΤΗΜΑ   ΚΕΦΑΛΑΙΟ 1 ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΤΟΥΣ ΜΕΤΡΗΤΕΣ ΥΓΡΩΝ ΕΚΤΟΣ ΤΟΥ ΥΔΑΤΟΣ  1. Ορισμοί 1.1. Η ελαχίστη παράδοση είναι ο μικρότερος όγκος υγρού του οποίου επιτρέπεται η μέτρηση για ένα ορισμένο τύπο μετρητού.  1.2. Ο κυκλικός όγκος είναι ίσος με τον όγκο υγρού, τον αντιστοιχούντα στον κύκλο λειτουργίας της διατάξεως μετρήσεως, δηλαδή στο σύνολο των κινήσεων στο τέλος των οποίων όλα τα εσωτερικά κινητά όργανα αυτής της διατάξεως μετρήσεως επανέρχονται για  πρώτη φορά, στην αρχική τους θέση.  1.3. Η περιοδική απόκλιση είναι η μεγίστη διαφορά, κατά τη διάρκεια ενός κύκλου λειτουργίας, μεταξύ του όγκου του παραγομένου από τη μετατόπιση των οργάνων μετρήσεως και του αντιστοίχου όγκου του δεικνυομένου από τον δείκτη, όταν ο δείκτης είναι  συνδεδεμένος με τη διάταξη μετρήσεως σταθερά (χωρίς να παίζει) και κατά τέτοιο τρόπο, ώστε να δεικνύει στο τέλος του κύκλου και για τον κύκλο αυτό έναν όγκο ίσο με τον κυκλικό όγκο. Αυτή η απόκλιση δύναται ενδεχομένως να ελαττώνεται μέσω καταλλήλου  διατάξεως διορθώσεως.  2. Διατάξεις ενδείξεων 2.1. Οι μετρητές πρέπει να φέρουν μία διάταξη ενδείξεως δεικνύουσα το μετρούμενο όγκο σε κυβικά εκατοστόμετρα ή χιλιοστόλιτρα, σε κυβικά δεκατόμετρα ή λίτρα ή κυβικά μέτρα.  2.2. Η διάταξη ενδείξεως αποτελείται από ένα ή περισσότερα στοιχεία. Το στοιχείο το οποίο φέρει την κλίμακα με τη μικρότερη υποδιαίρεση καλείται "πρώτο στοιχείο".  2.3. Η ενεργοποίηση της διατάξεως ενδείξεως από τη διάταξη μετρήσεως πρέπει να γίνεται κατά τρόπο ασφαλή, διαρκή και πραγματοποιήσιμο είτε μέσω μίας μηχανικής συνδέσεως είτε μέσω μίας μονίμου μαγνητικής διατάξεως.  2.4.1. Η ανάγνωση των ενδείξεων πρέπει να είναι ακριβής, εύκολη και μη αμφισβητήσιμη.  2.4.2. Εάν η διάταξη ενδείξεως φέρει περισσότερα στοιχεία, το σύνολο πρέπει να κατασκευάζεται κατά τέτοιο τρόπο ώστε η ανάγνωση του αποτελέσματος της μετρήσεως να δύναται να γίνει δι' απλής παραθέσεως των ενδείξεων των διαφόρων στοιχείων.  2.5. Η μεγίστη παροχή της διατάξεως ενδείξεως πρέπει να είναι της μορφής 1-10n, 2-10n, ή 5-10n εγκεκριμένες μονάδες όγκου, όπου n είναι ένας ακέραιος αριθμός, θετικός, αρνητικός ή μηδέν.  2.6. Η μεταβολή της ενδείξεως ενός στοιχείου δύναται να είναι συνεχής ή ασυνεχής.  2.7. Όταν το κινητό μέρος ενός στοιχείου έχει συνεχή κίνηση, μία κλίμακα με υποδιαιρέσεις και ένα σημείο αναφοράς πρέπει να επιτρέπουν τον προσδιορισμό της μετρουμένης τιμής για κάθε θέση σταθεροποιήσεως.  2.8. Η υποδιαίρεση του πρώτου στοιχείου πρέπει να αντιστοιχεί στον τύπο 1-10n, 2-10n ή 5-10n εγκεκριμένων μονάδων όγκου.  2.9. Εκτός από το στοιχείο της διατάξεως ενδείξεων το δεικνύον τη μεγίστη παροχή, η τιμή της πλήρους περιστροφής ενός στοιχείου πρέπει να αντιστοιχεί στον τύπο 10n εγκεκριμένων μονάδων, όταν η κλίμακα αυτού του στοιχείου είναι πλήρως ορατή.  2.10. Όταν ένα στοιχείο σχηματίζεται από μία σταθερή κυκλική κλίμακα και ένα περιστρεφόμενο δείκτη, η φορά περιστροφής αυτού του δείκτου πρέπει να είναι εκείνη των δεικτών ενός ωρολογίου.  2.11. Επί μίας διατάξεως ενδείξεως αποτελουμένης από περισσότερα στοιχεία, κάθε πλήρης περιστροφή του κινητού μέρους των στοιχείων των οποίων η κλίμακα είναι πλήρως ορατή, πρέπει να αντιστοιχεί στην τιμή της υποδιαιρέσεως του αμέσως επομένου στοιχείου.   2.12. Επί μίας διατάξεως ενδείξεως αποτελουμένης από περισσότερα στοιχεία, η ένδειξη ενός στοιχείου με ασυνεχή κίνηση, εκτός του πρώτου, πρέπει να προχωρεί με μία υπερπήδηση ψηφίου, ενώ το προηγούμενο στοιχείο πραγματοποιεί ένα κλάσμα της περιστροφής  του, το πολύ ίσο με 1/10. Αυτή η προπόρευση πρέπει να τελειώνει όταν το προηγούμενο στοιχείο δείχνει μηδέν.  2.13. Όταν μία διάταξη ενδείξεως αποτελείται από περισσότερα στοιχεία και εκ των οποίων μόνο ένα μέρος των κλιμάκων του δευτέρου στοιχείου και των ακολούθων είναι ορατό μέσω θυρίδων, η κίνηση αυτών των τελευταίων στοιχείων, πρέπει να είναι ασυνεχής. Η  κίνηση του πρώτου στοιχείου δύναται να είναι συνεχής ή ασυνεχής.  2.14. Εάν η ένδειξη δίδεται σε ευθυγραμμισμένα ψηφία και αν η κίνηση του πρώτου στοιχείου είναι ασυνεχής, επιτρέπεται η παρουσία ενός ή περισσοτέρων μηδενικών, τοποθετημένων στα δεξιά αυτού του στοιχείου.  2.15. Όταν η κλίμακα του πρώτου στοιχείου με συνεχή κίνηση είναι εν μέρει ορατή μέσω μιας θυρίδας δύναται να προκύψει μία αμφισβήτηση αναγνώσεως η οποία πρέπει να περιορίζεται όσο το δυνατό. Γι' αυτό το σκοπό και για να καταστεί δυνατή η ανάγνωση δια  παρεμβολής, η αντίστοιχη θυρίδα πρέπει να έχει παραλλήλως προς την μετατόπιση της κλίμακος, μία διάσταση τουλάχιστον ίση με 1,5 φορές την απόσταση την περιλαμβανομένη μεταξύ των αξόνων δύο διαδοχικών αριθμημένων γραμμών, σε τρόπο ώστε δύο γραμμές, εκ  των οποίων μία αριθμημένη, να είναι πάντα ορατές. Η θυρίδα δύναται να είναι ασύμμετρη σε σχέση με το στεθερό σημείο αναφοράς.  2.16. Επί των κλιμάκων των βαθμολογουμένων με γραμμές, οι γραμμές πρέπει να έχουν ένα ίδιο πάχος, σταθερό για όλο το μήκος της γραμμής, το οποίο δεν δύναται να υπερβαίνει το τέταρτο της αποστάσεως μεταξύ των αξόνων δύο διαδοχικών γραμμών.  Οι γραμμές οι οποίες αντιστοιχούν σε 1-10n, 2-10n ή 5-10n εγκεκριμένες μονάδες δύνανται να διακρίνονται μόνο μέσω μίας διαφοροποιήσεως του μήκους τους.  2.17. Η πραγματική ή φαινομένη απόσταση μεταξύ των αξόνων δύο διαδοχικών γραμμών δεν πρέπει να είναι κατώτερη από 2 χιλιοστόμετρα.  2.18. Το πραγματικό ή φαινόμενο ύψος των ψηφίων δεν πρέπει να είναι κατώτερο από 4 χιλιοστόμετρα.  3. Διατάξεις ρυθμίσεως 3.1. Οι μετρητές πρέπει να είναι εφοδιασμένοι με μία διάταξη ρυθμίσεως επιτρέπουσα τη μεταβολή της σχέσεως μεταξύ του ενδεικνυομένου όγκου και του πραγματικού όγκου του υγρού το οποίον έχει περάσει από το μετρητή.  3.2. Όταν αυτή η διάταξη ρυθμίσεως μεταβάλλει αυτή τη σχέση κατά ασυνεχή τρόπο, οι διαδοχικές τιμές αυτής της σχέσεως δεν πρέπει ποτέ να διαφέρουν πλέον του 0,002.  3.3. Η ρύθμιση δι' ενός αγωγού με διακλάδωση στο μετρητή απαγορεύεται.  4. Ειδικές προδιαγραφές σχετικές με την ελαχίστη παράδοση 4.1. Η ελαχίστη παράδοση πρέπει να είναι τέτοια ώστε εκάστη εκ των ακολούθων τιμών να είναι το πολύ ίση με το μέγιστο ανεκτό σφάλμα επί αυτής της παραδόσεως, η οποία καθορίζεται στα σημεία II2 και II3:  1. όγκος αντιστοιχών σε μία μετατόπιση 2 χιλιοστομέτρων επί της κλίμακος του πρώτου στοιχείου ενδείξεως και στο πέμπτο της τιμής της υποδιαιρέσεως όταν το πρώτο στοιχείο έχει μία κίνηση συνεχή- 2. όγκος αντιστοιχών σε δύο υπερπηδήσεις ψηφίων όταν το πρώτο στοιχείο έχει μία κίνηση ασυνεχή- 3. σφάλμα το οποίο, σε κανονική λειτουργία, προκύπτει από ανοχές ή ολισθήματα κατά τη μετάδοση της κινήσεως του μετρητού στο πρώτο στοιχείο της διατάξεως ενδείξεως- 4. δύο φορές η περιοδική απόκλιση.  4.2. Για να προσδιορισθεί η ελαχίστη παράδοση, πρέπει επί πλέον να λαμβάνεται υπόψη, εάν τούτο είναι αναγκαίο, η επίδραση των συμπληρωματικών οργάνων του συγκροτήματος μετρήσεως, σύμφωνα με τους κανόνες που καθορίζονται από την οδηγία τη σχετική με αυτά  τα συγκροτήματα.  4.3. Η ελαχίστη παράδοση πρέπει να αντιστοιχεί στον τύπο 1-10n, 2-10n ή 5-10n εγκεκριμένες μονάδες, όπου n είναι ακέραιος αριθμός, θετικός, αρνητικός ή μηδέν.  5. Μεγίστη παροχή και ελαχίστη παροχή 5.1. Η μεγίστη παροχή και η ελαχίστη παροχή καθορίζονται στο πιστοποιητικό εγκρίσεως, σύμφωνα με τα αποτελέσματα τα λαμβανόμενα κατά τη διάρκεια της εξετάσεως για την έγκριση. Ο μετρητής πρέπει να δύναται να λειτουργεί για καθορισμένο χρονικό διάστημα,  οριζόμενο στο πιστοποιητικό εγκρίσεως, στην περιοχή τιμών της μεγίστης παροχής, χωρίς οι μετρολογικές ιδιότητες αυτού να αλλοιωθούν σημαντικά.  5.2. Η σχέση μεταξύ μεγίστης και ελαχίστης παροχής πρέπει να είναι ίση με 10 για τους μετρητές εν γένει και με 5 για τους μετρητές υγροποιημένων αερίων.  6. Επίδραση της φύσεως του υγρού, της θερμοκρασίας και της πιέσεως 6.1. Το πιστοποιητικό εγκρίσεως πρέπει να καθορίζει το ή τα υγρά για τη μέτρηση των οποίων ο μετρητής προορίζεται, τα όρια της θερμοκρασίας του προς μέτρηση υγρού όταν αυτά τα όρια είναι κατώτερα των  10oC ή ανώτερα από τους +50oC, καθώς επίσης τη  μεγίστη πίεση λειτουργίας.  6.2. Η εξέταση για έγκριση ενός προτύπου μετρητού πρέπει να δεικνύει ότι οι μεταβολές του σφάλματος οι οφειλόμενες στις μέγιστες μεταβολές των χαρακτηριστικών των υγρών, της πιέσεως και της θερμοκρασίας τους εντός των ορίων τα οποία θα καθορισθούν στο  πιστοποιητικό εγκρίσεως, δεν υπερβαίνουν, για καθένα από αυτούς τους συντελεστές, το ήμισυ των τιμών των καθοριζομένων στα σημεία II.1, II.2, II.3.  7. Μέγιστα ανεκτά σφάλματα επί μόνον των μετρητών 7.1. Όταν ο αρχικός έλεγχος ενός συγκροτήματος μετρήσεως έπεται μετρολογικών ελέγχων, μόνο του μετρητού κατά την έννοια του άρθρου 3, τα μέγιστα ανεκτά σφάλματα κατά τους ελέγχους αυτούς είναι ίσα με το ήμισυ των μεγίστων ανεκτών σφαλμάτων των  καθοριζομένων στα σημεία II.1, II.2, II.3, χωρίς να είναι κατώτερα από 0,3% της μετρουμένης ποσότητος, εάν το χρησιμοποιούμενο υγρό είναι το ίδιο όπως εκείνο για τη μέτρηση του οποίου αυτός ο μετρητής προορίζεται.  7.2. Εν τούτοις, εάν η ανεπαρκής ακρίβεια του ελέγχου δεν επιτρέπει να εφαρμοσθεί ο κανόνας αυτός, το πιστοποιητικό εγκρίσεως θα δύναται να αυξάνει τα μέγιστα ανεκτά σφάλματα, εντός των ορίων εκείνων τα οποία καθορίζονται στα σημεία II.1, II.2 και II.3.   7.3. Εξάλλου, το πιστοποιητικό εγκρίσεως θα δύναται να περιορίζει και/ή να διαφοροποιεί τις τιμές των μεγίστων ανεκτών σφαλμάτων όταν οι έλεγχοι οι προβλεπόμενοι ανωτέρω θα πραγματοποιούνται είτε με ένα μόνο εκ των προβλεπομένων υγρών, είτε με ένα  διαφορετικό υγρό.  Στην τελευταία περίπτωση (δηλαδή όταν το χρησιμοποιούμενο υγρό είναι διαφορετικό από εκείνο για το οποίο ο μετρητής προορίζεται), το πιστοποιητικό εγκρίσεως θα δύναται να καθορίζει τιμές δοκιμής διάφορες από αυτές οι οποίες περιέχονται μεταξύ της  μεγίστης και της ελαχίστης παροχής.  8. Ενδείξεις 8.1. Έκαστος μετρητής πρέπει να φέρει συγκεντρωμένες κατά τρόπο ευανάγνωστο και ανεξίτηλο, είτε επί του πίνακος της διατάξεως ενδείξεως είτε επί μιας ειδικής πλάκας σημάνσεως, τις ακόλουθες ενδείξεις:  α) το σήμα εγκρίσεως προτύπου ΕΟΚ β) τη σφραγίδα αναγνωρίσεως του κατασκευαστού ή την εμπορική του επωνυμία γ) ενδεχομένως την ονομασία την επιλεγείσα υπό του κατασκευαστού δ) τον αριθμό του μετρητού και την χρονολογία κατασκευής του ε) τον κυκλικό όγκο ζ) τη μεγίστη και την ελαχίστη παροχή η) τη μεγίστη πίεση λειτουργίας θ) την περιοχή θερμοκρασίας στην περίπτωση όπου το υγρό δύναται να μετρηθεί σε μία θερμοκρασία κατώτερη από  10oC ή ανώτερη από +50oC ι) τη φύση του ή των προς μέτρηση υγρών και τα όρια ιξώδους κινηματικού ή δυναμικού, όταν μόνη η ένδειξη της φύσεως των υγρών δεν είναι επαρκής για να χαρακτηρίσει το ιξώδες τους.  8.2. Επί του πίνακος της διατάξεως ενδείξεως, οι ακόλουθες ενδείξεις πρέπει να υποδεικνύονται κατά τρόπο ορατό:  α) η μονάδα στην οποία εκφράζονται οι μετρούμενοι όγκοι ή το σύμβολο αυτής της μονάδας- β) η ελαχίστη παράδοση.  8.3. Προς αποφυγή συγχύσεως, πρέπει η φορά ροής του υγρού να δεικνύεται επί του περιβλήματος της διατάξεως μετρήσεως δι' ενός βέλους.  8.4. Για αποσυναρμολογούμενους μετρητές υγρών διατροφής, ο αριθμός αναγνωρίσεως ή τα τρία τελευταία ψηφία από αυτό τον αριθμό πρέπει να επαναλαμβάνονται επί των τμημάτων των οποίων η αλλαγή δύναται να επηρεάσει τα αποτελέσματα μετρήσεως.  8.5. Η διάταξη ενδείξεως δύναται να φέρει μία ένδειξη και έναν ιδιαίτερο αριθμό αναγνωρίσεως.  9. Η θέση των σφραγίδων σφραγίσματος και ελέγχου 9.1. Διατάξεις σφραγίσματος πρέπει να απαγορεύουν την προσέγγιση στα τεμάχια τα οποία επιτρέπουν τη μεταβολή του αποτελέσματος μετρήσεως, καθώς επίσης και την αποσυναρμολόγηση, ακόμη και τη μερική του μετρητού, όταν αυτή η αποσυναρμολόγηση δεν  προβλέπεται στο πιστοποιητικό εγκρίσεως (μετρητές δυνάμενοι να λυθούν, υγρών διατροφής).  9.2. Επί του μηχανισμού μετρήσεως, επί της διατάξεως ενδείξεως ή επί του περιβλήματός τους πρέπει να προβλέπεται, για την τοποθέτηση της σφραγίδος ελέγχου ΕΟΚ, μία σταθερή θέση ενός βασικού τεμαχίου, ορατού χωρίς αποσυναρμολόγηση.  9.3. Το πιστοποιητικό εγκρίσεως δύναται να προβλέπει επί των αντικαταστασίμων τεμαχίων των μετρητών που δύνανται να αποσυναρμολογηθούν παραπλεύρως του αριθμού αναγνωρίσεως που προβλέπεται στο σημείο I.8.4 μία θέση προοριζομένη για την εναπόθεση μίας  σφραγίδας σημάνσεως.   ΚΕΦΑΛΑΙΟ II ΜΕΓΙΣΤΑ ΑΝΕΚΤΑ ΣΦΑΛΜΑΤΑ ΕΠΙ ΤΩΝ ΣΥΓΚΡΟΤΗΜΑΤΩΝ ΜΕΤΡΗΣΕΩΣ  1. Όταν ένας μετρητής είναι ενσωματωμένος σε ένα συγκρότημα μετρήσεως, τα μέγιστα ανεκτά σφάλματα, καθ' υπέρβαση ή κατ' έλλειψη, κατά τον αρχικό έλεγχο επί αυτού του συγκροτήματος  μετρήσεως, στις συνήθεις συνθήκες χρήσεως και εντός των ορίων χρήσεως τα οποία καθορίζονται στο πιστοποιητικό εγκρίσεως, δίδονται από τον κατωτέρω πίνακα, σε σχέση με τις μετρούμενες ποσότητες:   "" ID="1">από 0,02 έως 0,1 λίτρα> ID="2">2 χιλιοστόλιτρα"> ID="1">από 0,1 έως 0,2 λίτρα> ID="2">2 % επί της μετρουμένης ποσότητος"> ID="1">από 0,2 έως 0,4 λίτρα> ID="2">4 χιλιοστόλιτρα"> ID="1">από 0,4 έως 1 λίτρο> ID="2">1 % επί της  μετρουμένης ποσότητος"> ID="1">από 1 έως 2 λίτρα> ID="2">10 χιλιοστόλιτρα"> ID="1">2 λίτρα ή περισσότερο> ID="2">0,5 % επί της μετρουμένης ποσότητος"> 2. Εν τούτοις, το μέγιστο ανεκτό σφάλμα επί της ελαχίστης παραδόσεως είναι το διπλάσιο της τιμής της καθοριζομένης στο σημείο II.1 και, οιαδήποτε και αν είναι η μετρουμένη ποσότης, το μέγιστο ανεκτό σφάλμα δεν είναι ποτέ κατώτερο αυτού το οποίο είναι  ανεκτό επί της ελαχίστης παραδόσεως.  3. Εξαιτίας των ιδιαιτέρων δυσκολιών ελέγχου, τα μέγιστα ανεκτά σφάλματα είναι το διπλάσιο αυτών τα οποία προβλέπονται στα σημεία II.1 και II.2 όταν αυτά εφαρμόζονται σε συγκροτήματα μετρήσεως υγροποιημένων αερίων ή άλλων υγρών μετρουμένων σε  θερμοκρασία κάτω των  10oC ή άνω +50oC, καθώς επίσης και σε συγκροτήματα των οποίων η ελαχίστη παροχή είναι το πολύ ίση με ένα λίτρο με ένα λίτρο ανά ώρα.  4. Εάν, κατά τον αρχικό έλεγχο, τα σφάλματα, είναι όλα κατά την ίδια φορά, ένα τουλάχιστον μεταξύ αυτών δεν πρέπει να υπερβαίνει τα όρια που καθορίζονται στο σημείο I.7.1.


Avis juridique important

|

31975L0324

Οδηγία 75/324/ΕΟΚ του Συμβουλίου της 20ής Μαΐου 1975 περί προσεγγίσεως των νομοθεσιών των κρατών μελών των αναφερομένων στις συσκευές αερολυμάτων (αεροζόλ)

Επίσημη Εφημερίδα αριθ. L 147 της 09/06/1975 σ. 0040 - 0047 Φινλανδική ειδική έκδοση: Κεφάλαιο 13 τόμος 4 σ. 0125  Ελληνική ειδική έκδοση: Κεφάλαιο 13 τόμος 3 σ. 0092  Σουηδική ειδική έκδοση: Κεφάλαιο 13 τόμος 4 σ. 0125  Ισπανική ειδική έκδοση: Κεφάλαιο 13 τόμος 4 σ. 0119  Πορτογαλική ειδική έκδοση : Κεφάλαιο 13 τόμος 4 σ. 0119

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Μαΐου 1975 περί προσεγγίσεως των νομοθεσιών των Κρατών μελών των αναφερομένων στις συσκευές αερολυμάτων (αεροζόλ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι σ' ορισμένα Κράτη μέλη οι συσκευές αερολυμάτων (αεροζόλ) πρέπει να παρουσιάζουν ορισμένα τεχνικά χαρακτηριστικά καθοριζόμενα υπό προδιαγραφών αναγκαστικού χαρακτήρος αυτές δε οι προδιαγραφές διαφέρουν από το ένα Κράτος μέλος στο άλλο και λόγω των  ανομοιότητων τους αποτελούν εμπόδιο στις συναλλαγές στο εσωτερικό της Κοινότητος- ότι αυτά τα εμπόδια στη δημιουργία και λειτουργία της Κοινής αγοράς δύνανται να εξαλειφθούν αν οι ίδιες προδιαγραφές υιοθετηθούν απ' όλα τα Κράτη μέλη είτε συμπληρωματικά είτε σε αντικατάσταση των υφισταμένων νομοθεσιών τους. Αυτές οι προδιαγραφές  πρέπει να αφορούν κατ' εξοχήν τη βιομηχανική παραγωγή, τον τρόπο κατασκευής και πληρώσεως ως και τις ονομαστικές χωρητικότητες των συσκευών αερολυμάτων (αεροζόλ)- ότι υπό την παρούσα στάθμη της τεχνολογίας αρμόζει να περιορισθεί το πεδίο εφαρμογής της παρούσης οδηγίας στις συσκευές αερολυμάτων (αεροζόλ), των οποίων το δοχείο είναι μεταλλικό, υάλινο ή πλαστικό- ότι για να ληφθεί υπόψη η πρόοδος της τεχνολογίας είναι ανάγκη να προβλεφθεί ταχεία προσαρμογή των καθοριζομένων τεχνικών προδιαγραφών στο παράρτημα της παρούσης οδηγίας- ότι πρέπει για να διευκολυνθεί η λήψη των απαιτουμένων μέτρων να προβλεφθεί  διαδικασία καθιερώνουσα στενή συνεργασία μεταξύ των Κρατών μελών και της Επιτροπής εντός των πλαισίων της Επιτροπής για την προσαρμογή στην τεχνολογική πρόοδο της οδηγίας "συσκευών αερολυμάτων (αεροζόλ)"- ότι θα ήτο δυνατόν να συμβεί κυκλοφορούσες συσκευές αερολυμάτων (αεροζόλ) να είναι επισφαλείς, παρ' όλο ότι ανταποκρίνονται στις προδιαγραφές της παρούσης οδηγίας και του παραρτήματός της. Κατ' ακολουθία είναι σκόπιμο να προβλεφθεί διαδικασία κατάλληλη  για την αντιμετώπιση αυτού του κινδύνου,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία εφαρμόζεται σε συσκευές αερολυμάτων (αεροζόλ) όπως καθορίζονται στο άρθρο 2, εξαιρουμένων εκείνων των οποίων το δοχείο έχει συνολική χωρητικότητα μικρότερη των 50 ml και εκείνων των οποίων το δοχείο έχει συνολική χωρητικότητα  μεγαλύτερη εκείνης η οποία υποδηλούται στα σημεία 3.1, 4.1.1, 4.2.1, 5.1 και 5.2 του παραρτήματος της παρούσης οδηγίας.   Άρθρο 2  Ως συσκευή αερολυμάτων (αεροζόλ) κατά την έννοια της παρούσης οδηγίας, νοείται το σύνολο το αποτελούμενο από ένα δοχείο μεταλλικό, υάλινο ή πλαστικό μιας χρήσεως περιέχον συμπεπιεσμένο αέριο, υγροποιημένο ή διαλελυμένο υπό πίεση μετά ή άνευ  υγρού, αλοιφής ή κόνεως και εφοδιασμένο με διάταξη εκπομπής επιτρέπουσα την έξοδο του περιεχομένου υπό μορφή στερεών ή υγρών σωματιδίων εν αιωρήσει εντός αερίου, ή υπό μορφή αφρού, αλοιφής ή κόνεως ή σε υγρά κατάσταση.   Άρθρο 3  Ο υπεύθυνος της διαθέσεως στην αγορα των συσκευών αερολυμάτων (αεροζόλ) θέτει επ' αυτών το σημείο"3" (αντεστραμμένο έψιλον) πιστοποιώ ν τοιουτοτρόπως ότι ανταποκρίνονται στις προδιαγραφές της παρούσης οδηγίας και του παραρτήματός της.   Άρθρο 4  Τα Κράτη μέλη δεν δύνανται για λόγους που αφορούν τις απαιτήσεις, οι οποίες  περιέχονται στην παρούσα οδηγία και το παράρτημα αυτής, να αρνηθούν, να απαγορεύσουν ή να περιορίσουν την διάθεση στην αγορά μιας συσκευής αερολυμάτων (αεροζόλ) η  οποία ανταποκρίνεται στις προδιαγραφές της παρούσης οδηγίας και του παραρτήματος της.   Άρθρο 5  Οι τροποποιήσεις που είναι αναγκαίες για την προσαρμογή στην τεχνολογική πρόοδο του παραρτήματος της παρούσης οδηγίας θεσπίζονται συμφώνως προς τη διαδικασία την προβλεπομένη στο άρθρο 7.   Άρθρο 6  1. Συγκροτείται επιτροπή για την προσαρμογή στην τεχνολογική πρόοδο της οδηγίας "συσκευαί αερολυμάτων (αεροζόλ)" αποκαλουμένη στο εξής "επιτροπή" αποτελουμένη από εκπροσώπους των Κρατών μελών και προεδρευομένη υπό ενός αντιπροσώπου της  Επιτροπής.  2. Η επιτροπή συντάσσει τον εσωτερικό κανονισμό της.   Άρθρο 7  1. Σε περίπτωση κατά την οποία γίνεται μνεία της διαδικασίας που καθορίζεται στο παρόν άρθρο η επιτροπή συγκαλείται από τον πρόεδρο αυτής, είτε κατόπιν πρωτοβουλίας του είτε κατόπιν αιτήσεως του εκπροσώπου ενός Κράτους μέλoυς.  2. Ο αντιπρόσωπος της Επιτροπής υποβάλλει στην επιτροπή σχέδιο περί των μέτρων που πρέπει να ληφθούν. Η επιτροπή διατυπώνει τη γνώμη της επί του σχεδίου εντός προθεσμίας δύο μηνών. Αποφαίνεται με πλειοψηφία 41 ψήφων, οι δε ψήφοι των Κρατών μελών  σταθμίζονται σύμφωνα προς τα προβλεπόμενα στο άρθρο 148 παράγραφος 2 της συνθήκης. Ο πρόεδρος δεν λαμβάνει μέρος στην ψηφοφορία.  3. α) Η Επιτροπή θεσπίζει προτεινόμενα μέτρα εφόσον είναι σύμφωνα προς τη γνώμη της επιτροπής.  β) Όταν τα προτεινόμενα μέτρα δεν συμφωνούν προς τη γνώμη της επιτροπής, ή εν απουσία γνώμης η Επιτροπή υποβάλλει χωρίς καθυστέρηση στο Συμβούλιο πρόταση περί των μέτρων που πρέπει να ληφθούν. Το Συμβούλιο αποφασίζει με ειδική πλειοψηφία.  γ) Αν, μετά την πάροδο προθεσμίας τριών μηνών από της συνεδριάσεως του Συμβουλίου αυτό δεν έχει αποφασίσει, τα προτεινόμενα μέτρα θεσπίζονται από την Επιτροπή.   Άρθρο 8  1. Με την επιφύλαξη άλλων κοινοτικών οδηγιών, κυρίως οδηγιών περί επικινδύνων ουσιών και παρασκευασμάτων, κάθε συσκευή αερολυμάτων (αεροζόλ) ή η τιθέμενη επ' αυτής ετικέττα, σε περίπτωση κατά την οποία δεν είναι δυνατόν να αναφέρονται οι  ενδείξεις επί της συσκευής αερολυμάτων (αεροζόλ), λόγω την μικρών αυτής διαστάσεων (συνολική χωρητικότης ίση ή μικρότερη των 150 ml) πρέπει να φέρει κατά τρόπο ευδιάκριτο, ευανάγνωστο και ανεξίτηλο τις ακόλουθες ενδείξεις:  α) το όνομα και τη διεύθυνση ή το κατατεθειμένο σήμα του υπευθύνου της διαθέσεως στην αγορά της συσκευής αερολυμάτων (αεροζόλ),  β) το σύμβολο της συμμορφώσεως προς την παρούσα οδηγία, δηλαδή το σημείο "3" (αντεστραμμένο έψιλον),  γ) τις κωδικοποιημένες ενδείξεις που επιτρέπουν την αναγνώριση της παρτίδος παραγωγής,  δ) τα αναφερόμενα στο σημείο 2.2 του παραρτήματος,  ε) την καθαρή περιεκτικότητα κατά βάρος και κατ' όγκο.  2. Τα Κράτη μέλη δύνανται να εξαρτήσουν τη διάθεση στην αγορά των συσκευών αερολυμάτων (αεροζόλ) στην επικράτεια τους από τη σύνταξη της ετικέττας στην ή στις εθνικές τους γλώσσες.   Άρθρο 9  Τα Κράτη μέλη λαμβάνουν όλα τα κατάλληλα μέτρα για να εμποδίσουν τη χρήση επί των συσκευών αερολυμάτων (αεροζόλ) σημάτων η εγγραφών δυναμένων να δημιουργήσουν σύγχυση με το σημείο "3" (αντεστραμμένο έψιλον).   Άρθρο 10  1. Αν Κράτος μέλος διαπιστώσει, επί τη βάσει εμπεριστατωμένης αιτιολογήσεως, ότι μία ή περισσότερες συσκευές αεολυμάτων (αεροζόλ) παρ' όλον ότι είναι σύμφωνες προς τις προδιαγραφές της παρούσας οδηγίας παρουσιάζουν κίνδυνο για την ασφάλεια ή  την υγεία, δύναται να απαγορεύσει προσωρινά ή να υποβάλλει σε ειδικούς όρους τη διάθεση στην επικράτειά του αυτής ή αυτών των συσκευών αερολυμάτων (αεροζόλ). Ενημερώνει περί τούτου αμέσως τα άλλα Κράτη μέλη και την Επιτροπή αιτιολογόν επαρκώς την  απόφαση του.  2. Η Επιτροπή εντός προθεσμίας εξ εβδομάδων προβαίνει σε διαβουλεύσεις με τα ενδιαφερόμενα Κράτη μέλη κατόπιν δε διατυπώνει τη γνώμη της χωρίς καθυστέρηση και λαμβάνει τα κατάλληλα μέτρα.  3. Αν η Επιτροπή είναι της γνώμης ότι είναι αναγκαίες τεχνικές προσαρμογές της παρούσης οδηγίας οι προσαρμογές θεσπίζονται είτε από την Επιτροπή είτε από το Συμβούλιο σύμφωνα με τη διαδικασία που προβλέπεται στο άρθρο 7. Στην περίπτωση αυτή το Κράτος  μέλος, που έλαβε μέτρα προφυλάξεως δύναται να τα διατηρήσει μέχρι της ενάρξεως ισχύος αυτών των προσαρμογών.   Άρθρο 11  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία, εντός προθεσμίας δέκα οκτώ μηνών από την κοινοποίησή της και ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή το κείμενο των διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 12  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 20 Μαΐου 1975.  Για το Συμβούλιο Ο Πρόεδρος R. RYAN  (1) ΕΕ αριθ. Α 83 της 11.10.1973, σ. 24.  (2) ΕΕ αριθ. Α 101 της 23.11.1973, σ. 28.      ΠΑΡΑΡΤΗΜΑ   1. ΟΡΙΣΜΟΙ  1.1. Πιέσεις Ως "πιέσεις" νοούνται οι εσωτερικές πιέσεις σε bars (σχετικές πιέσεις).  1.2. Δοκιμαστική πίεση Ως "δοκιμαστική πίεση" νοείται η πίεση στην οποία δύναται να υποβληθεί το άδειο δοχείο αερολυμάτων (αεροζόλ) επί 25 δευτερόλεπτα χωρίς να υπάρξει διαρροή ή τα μεταλλικά ή πλαστικά δοχεία, να παρουσιάζουν ορατές και μόνιμες μεταμορφώσεις, με εξαίρεση  εκείνες που είναι αποδεκτές στο σημείο 6.1.1.2.  1.3. Πίεση ρήξεως Ως "πίεση ρήξεως" νοείται η μικρότερη πίεση που προκαλεί ένα άνοιγμα ή ενα ρήγμα του δοχείου αερολυμάτων (αεροζόλ).  1.4. Ολική χωρητικότης του δοχείου Ως "ολική χωρητικότης" νοείται ο όγκος εκφρασμένος σε ml ενός δοχείου ανοικτού, οριζόμενος μέχρι την επιφάνεια του ανοίγματός του.  1.5. Καθαρά χωρητικότης Ως "καθαρά χωρητικότης" νοείται ο όγκος εκφρασμένος σε ml του πεπληρωμένου δοχείου αερολυμάτων.  1.6. Όγκος της υγράς φάσεως Ως "όγκος της υγράς φάσεως" νοείται ο όγκος που καταλαμβάνεται από τις μη αέριες φάσεις εντός του δοχείου του αερολύματος.  1.7. Συνθήκες δοκιμής Ως "συνθήκες δοκιμής" νοούνται οι δοκιμαστικές πιέσεις και οι πιέσεις ρήξεως που εξασκούνται υδραυλικώς στους 20o C (+-5o C).  1.8. Εύφλεκτα συστατικά Ως "εύφλεκτα συστατικά" νοούνται:  α) τα αέρια που αναφλέγονται όταν έρθουν σ' επαφή με τον αέρα υπό κανονική πίεση,  β) οι ουσίες και τα υγρά διαλύματα των οποίων το σημείο αναφλέξεως είναι μικρότερο ή ίσο των 100o C.  Η μέθοδος του καθορισμού του σημείου αναφλέξεως ορίζεται στο παράρτημα V της οδηγίας 67/548/ΕΟΚ του Συμβουλίου της 27ης Ιουνίου 1967, περί προσεγγίσεως των νομοθετικών, διοικητικών και κανονιστικών διατάξεων όσον αφορά στην ταξινόμηση της συσκευσίας και  την επισήμανση των επικινδύνων ουσιών(1)) τροποποιηθείσης τελικώς από την οδηγία 73/146/ΕΟΚ(2).   2. ΓΕΝΙΚΕΣ ΔΙΑΤΑΞΕΙΣ  2.1. Κατασκευή και εξοπλισμός 2.1.1. Η πεπληρωμένη συσκευή αερολυμάτων (αεροζόλ) πρέπει να είναι τέτοια ώστε να ανταποκρίνεται, υπό κανονικές συνθήκες χρήσεως και αποθηκεύσεως, στις διατάξεις του παρόντος παραρτήματος.  2.1.2. Η βαλβίδα πρέπει υπό κανονικές συνθήκες αποθηκεύσεως και μεταφοράς, να επιτρέπει ένα κλείσιμο πρακτικά αδιαπέραστο της συσκευής αερολυμάτων (αεροζόλ) και να προστατεύεται π.χ. με την βοήθεια ενός προστατευτικού καλύμματος από οποιοδήποτε μη  ηθελημένο άνοιγμα καθώς και από οποιαδήποτε βλάβη.  2.1.3. Η μηχανική αντίσταση της συσκευής αερολυμάτων (αεροζόλ) δεν πρέπει να μειώνεται υπό την επίδραση των ουσιών που περιέχονται στο δοχείο, ακόμη και για μίαν μακρά περίοδο αποθηκεύσεως.  2.2. Εγγραφές Υπό την επιφύλαξη των οδηγιών περί επικινδύνων ουσιών και παρασκευασμάτων κάθε συσκευή αερολυμάτων (αερολοζόλ) ή η συσκευασία της πρέπει να φέρει κατά τρόπο ορατό και ευανάγνωστο τις ακόλουθες ενδείξεις:  α) "Δοχείο υπό πίεση: να προφυλάσσεται από τις ηλιακές ακτίνες και να μην εκτίθεται σε θερμοκρασία ανώτερη των 50o C. Να μην τρυπηθεί ή καεί ακόμη και μετά την χρήση",  β) "Να μην εκπέμπεται το περιεχόμενο του προς φλόγα ή πυρακτωμένο σώμα", εκτός αν η συσκευή αεροζόλ έχει κατασκευασθεί γι' αυτό το σκοπό,  γ) "Εύφλεκτο" ή το σύμβολο μιας φλόγας αν το βάρος του περιεχομένου αποτελείται κατά 45 % και πλέον εξ ευφλέκτων συστατικών ή πλέον των 250 γραμμαρίων εξ αυτών των υλικών.   3. ΙΔΙΑΙΤΕΡΕΣ ΔΙΑΤΑΞΕΙΣ ΣΧΕΤΙΚΕΣ ΠΡΟΣ ΤΙΣ ΣΥΣΚΕΥΕΣ ΑΕΡΟΛΥΜΑΤΩΝ (ΑΕΡΟΖΟΛ) ΤΩΝ ΟΠΟΙΩΝ ΤΟ ΔΟΧΕΙΟ ΕΙΝΑΙ ΜΕΤΑΛΛΙΚΟ  3.1. Χωρητικότης Η συνολική χωρητικότης αυτών των δοχείων δεν δύναται να υπερβαίνει τα 1 000 χιλιοστά του λίτρου.  3.1.1. Πίεση δοκιμής του δοχείου α) Για τα δοχεία που πρόκειται να πληρωθούν υπό πίεση κατώτερη των 6,7 bar σε 50o C η δοκιμαστική πίεση πρέπει τουλάχιστον να ισούται προς 10 bar.  β) Για τα δοχεία που πρόκειται να πληρωθούν υπό πίεση ίση ή ανώτερη των 6,7 bar σε 50o C, η δοκιμαστική πίεση πρέπει να είναι κατά 50 % ανώτερη της εσωτερικής πιέσεως στους 50oC.  3.1.2. Πλήρωση Στους 50 oC η πίεση της συσκευής αερολυμάτων (αεροζόλ) δεν πρέπει να υπερβαίνει 12 bar όποιος και αν είναι ο τύπος του χρησιμοποιουμένου αερίου με το οποίο πληρούται η συσκευή.  3.1.3. Όγκος της υγράς φάσεως Στους 50o C, o όγκος της υπαρχούσης υγράς φάσεως δεν πρέπει να υπερβαίνει τα 87% της καθαρής χωρητικότητος.  Εν τούτοις, για τα δοχεία με πυθμένα κοίλο ο οποίος γίνεται κυρτός προ της θραύσεως, ο όγκος της υγράς φάσεως στους 50o C, δύναται να φθάνει τα 95% της καθαρής χωρητικότητος.   4. ΕΙΔΙΚΕΣ ΔΙΑΤΑΞΕΙΣ ΠΕΡΙ ΤΩΝ ΣΥΣΚΕΥΩΝ ΑΕΡΟΛΥΜΑΤΩΝ (ΑΕΡΟΖΟΛ) ΤΩΝ ΟΠΟΙΩΝ ΤΟ ΔΟΧΕΙΟ ΕΙΝΑΙ ΥΑΛΙΝΟ  4.1. Δοχεία πλαστικοποιημένα ή προστατευόμενα κατά τρόπο μόνιμο.  Τα δοχεία αυτού του τύπου δύνανται να πληρωθούν με αέριο συμπεπιεσμένο υγροποιημένο ή διαλελυμένο.  4.1.1. Χωρητικότης Η συνολική χωρητικότης αυτών των δοχείων δεν δύναται να υπερβαίνει τα 220 χιλιοστά του λίτρου.  4.1.2. Εσωτερική επένδυση Η εσωτερική επένδυση πρέπει να αποτελείται από προστατευτικό περιτύλιγμα εκ πλαστικού ή άλλου ενδεδειγμένου υλικού που έχει σκοπό να αποτρέψει τον κίνδυνο εκτοξεύσεως υαλίνων θραυσμάτων σε περίπτωση τυχαίας θραύσεως του δοχείου και πρέπει να είναι με  τέτοιο τρόπο κατασκεασμένο ώστε να μην υπάρχει καμία εκτόξευση θραυσμάτων υάλου όταν η πεπληρωμένη συσκευή αερολυμάτων (αεροζόλ) ευρεθείσα σε θερμοκρασία 20o C, πέφτει από ύψος 1,8 m επί εδάφους εκ σκυροδέματος.  4.1.3. Πίεση δοκιμής του δοχείου α) Τα δοχεία που πληρούνται με αέριο πεπιεσμένο ή διαλυλεμένο οφείλουν να ανθίσταται σε πίεση δοκιμής το ολιγώτερο ίση προς 12 bar.  β) Τα δοχεία που πληρούνται με υγροποιημένο αέριο πρέπει να ανθίσταται σε πίεση δοκιμής το ολιγώτερο ίση προς 12 bar.  4.1.4. Πλήρωση α) Οι συσκευές αερολυμάτων που περιέχουν πεπιεσμένα αέρια δεν πρέπει να υφίστανται στους 50o C πίεση μεγαλύτερη από 9 bar.  β) Οι συσκευές αερολυμάτων που περιέχουν διαλελυμένα αέρια δεν πρέπει να υφίστανται στους 50o C πίεση μεγαλύτερη από 8 bar.  γ) Οι συσκευές αερολυμάτων που περιέχουν υγροποιημένα αέρια ή μίγματα υγροποιημένων αερίων δεν πρέπει να υφίστανται, στους 20o C, πιέσεις ανώτερες από εκείνες που αναφέρονται στον ακόλουθο πίνακα:   "" ID="1">50 έως 80 ml> ID="2">3,5 bar> ID="3">2,8 bar> ID="4">2,5 bar"> ID="1">< των 80 ml έως 160 ml> ID="2">3,2 bar> ID="3">2,5 bar> ID="4">2,2 bar"> ID="1">< των 160 ml έως 220 ml> ID="2">2,8 bar> ID="3">2,1 bar> ID="4">1,8 bar"> Αυτός ο πίνακας υποδεικνύει τα αποδεκτά όρια πιέσεως στους 20o C σε σχέση με την περιεκτικότητα επί τοις εκατό του αερίου.  Για τις περιεκτικότητες επί τοις εκατό αερίων που δεν υπάρχουν σ' αυτόν τον πίνακα τα όρια πιέσεων υπολογίζονται κατά παρέκταση.  4.1.5. Όγκος της υγρής φάσεως Στους 50o C, ο όγκος της υγρής φάσεως πεπληρωμένης συσκευής αερολυμάτων (αεροζόλ) δεν πρέπει να υπερβαίνει το 90% της καθαράς χωρητικότητος.  4.2. Δοχείο από μη προστατευόμενη ύαλο Οι συσκευές αερολυμάτων που χρησιμοποιούν δοχεία από μη προστατευόμενη ύαλο περιέχουν αποκλειστικά υγροποιημένο ή διαλελυμένο αέριο.  4.2.1. Χωρητικότης Η ολική χωρητικότης αυτών των δοχείων δεν δύναται να υπερβεί τα 150 ml.  4.2.2. Δοκιμαστική πίεση του δοχείου Η δοκιμαστική πίεση του δοχείου πρέπει να είναι τουλάχιστον ίση προς 12 bar.  4.2.3. Πλήρωση α) Οι συσκευές αερολυμάτων που περιέχουν διαλελυμένο αέριο δεν πρέπει να υφίστανται στους 50o C πίεση μεγαλύτερη από 8 bar.  β) Οι συσκευές αερολυμάτων που περιέχουν υγροποιημένα αέρια δεν πρέπει να υφίστανται στους 20o C πιέσεις μεγαλύτερες από αυτές που αναφέρονται στον ακόλουθο πίνακα.   "" ID="1">50 έως 70 ml> ID="2">1,5 bar> ID="3">1,5 bar> ID="4">1,25 bar"> ID="1">< των 70 έως 150 ml> ID="2">1,5 bar> ID="3">1,5 bar> ID="4">1\ bar"> Αυτός ο πίνακας αναφέρει τα αποδεκτά όρια πιέσεως στους 20o C συναρτήσει της περιεκτικότητος επί τοις εκατό του υγροποιημένου αερίου.  Για περιεκτικότητες επί τοις εκατό αερίου που δεν περιλαμβάνονται σ' αυτό τον πίνακα, οι οριακές πιέσεις υπολογίζονται κατά παρέκταση.  4.2.4. Όγκος της υγρής φάσεως Στους 50o C, ο όγκος της υγρής φάσεως της συσκευής αερολυμάτων (αεροζόλ) της περιεχούσης υγροποιημένο ή διαλελυμένο αέριο δεν πρέπει να υπερβαίνει το 90 % της καθαράς χωρητικότητος.   5. ΕΙΔΙΚΕΣ ΔΙΑΤΑΞΕΙΣ ΠΕΡΙ ΣΥΣΚΕΥΩΝ ΑΕΡΟΛΥΜΑΤΩΝ (ΑΕΡΟΖΟΛ) ΤΩΝ ΟΠΟΙΩΝ ΤΟ ΔΟΧΕΙΟ ΕΙΝΑΙ ΠΛΑΣΤΙΚΟ  5.1. Οι συσκευές αερολυμάτων των οποίων το δοχείο είναι πλαστικό και οι οποιες δύνανται σε περίπτωση ρήξεως να εκτοξεύσουν θραύσματα εξομοιούνται με συσκευές  αερολυμάτων (αεροζόλ) των οποίων το δοχείο είναι από ύαλο μη προστατευομένη.  5.2. Οι συσκευές αερολυμάτων (αεροζόλ) των οποίων το δοχείο είναι πλαστικό και δεν εκτοξεύουν σε περίπτωση ρήξεως θραύσματα, εξομοιούνται με συσκευές αερολυμάτων (αεροζόλ) των οποίων το δοχείο είναι από ύαλο με προστατευτικό περιτύλιγμα.   6. ΔΟΚΙΜΕΣ  6.1. Απαιτήσεις δοκιμών που πρέπει να πληρούνται από τον υπεύθυνο της διαθέσεως στην αγορά 6.1.1. Υδραυλική δοκιμή επί κενών δοχείων 6.1.1.1. Τα μεταλλικά, υάλινα ή πλαστικά δοχεία των συσκευών αερολυμάτων (αεροζόλ) πρέπει να αντέχουν σε δοκιμασία υδραυλικής πιέσεως σύμφωνα με τα σημεία 3.1.1., 4.1.3. και 4.2.2.  6.1.1.2. Τα μεταλλικά δοχεία που περιλαμβάνουν ασύμμετρες παραμορφώσεις ή σημαντικές παραμορφώσεις ή άλλα παρόμοια ελαττώματα απορρίπτονται. Συμμετρική και ελαφρά παραμόρφωση του πυθμένος, ή παραμόρφωση που να αλλοιώνει την πλαγία όψη του άνω τοιχώματος  είναι αποδεκτή με τον όρο ότι το δοχείο πληροί τις απαιτήσεις της δοκιμής ρήξεως.  6.1.2. Δοκιμασία ρήξεως κενών δοχείων εκ μετάλλου Ο υπεύθυνος της διαθέσεως στην αγορά οφείλει να βεβαιωθεί ότι η πίεση ρήξεως των δοχείων είναι ανώτερη τουλάχιστον κατά 20 % της προβλεπομένης δοκιμαστικής πιέσεως.  6.1.3. Δοκιμασία πτώσεως δοχείων από προστατευομένη ύαλο Ο κατασκευαστής οφείλει να βεβαιωθεί ότι τα δοχεία πληρούν τους προβλεπόμενους στο σημείο 4.1.2. όρους δοκιμής.  6.1.4. Έλεγχος κατά τεμάχιο πεπληρωμένων συσκευών αερολυμάτων 6.1.4.1. α) Κάθε πεπληρωμένη συσκευή αερολυμάτων (αεροζόλ) πρέπει να εμβαπτίζεται εντός λεκάνης ύδατος. Η θερμοκρασία του ύδατος και ο χρόνος παραμονής της συσκευής αερολυμάτων (αεροζόλ) εντός της λεκάνης πρέπει να είναι τέτοια ώστε:  - το περιεχόμενο της συσκευής αερολυμάτων (αεροζόλ) να αποκτήσει ομοιογενή θερμοκρασία 50o ή - η πίεση της συσκευής αερολυμάτων (αεροζόλ) να φθάνει εκείνη που εξασκείται από το περιεχόμενο σε ομοιογενή θερμοκρασία 50o C.  β) Κάθε συσκευή αερολυμάτων (αεροζόλ) που παρουσιάζει ορατή και μόνιμη παραμόρφωση ή διαρροή πρέπει να απορρίπτεται.  6.1.4.2. Εν τούτοις κάθε σύστημα δοκιμής που επιτρέπει να λαμβάνεται αποτέλεσμα ισοδύναμο με εκείνο της λεκάνης ύδατος δύναται να χρησιμοποιείται από τον υπεύθυνο της διαθέσεως στην αγορά με δική του ευθύνη και με συναίνεση της επιτροπής που προβλέπεται  στο άρθρο 6 της οδηγίας.  6.2. Παραδείγματα δοκιμών ελέγχου που δύνανται να διεξάγονται από τα Κράτη μέλη 6.2.1. Δοκιμή κενών δοχείων Η δοκιμαστική πίεση ασκείται επί 25 δευτερόλεπτα επί πέντε δοχείων λαμβανομένων τυχαίως από ομογενή παρτίδα 2 500 κενών δοχείων, δηλαδή κατασκευασμένων με τα αυτά υλικά και τις ίδιες μεθόδους κατασκευής σε σειρά συνεχή ή από αντίστοιχη παρτίδα που  λαμβάνεται από την παραγωγή μιας ώρας.  Αν ένα μόνο από αυτά τα δοχεία δεν δίδει ικανοποιητικό αποτέλεσμα στη δοκιμασία θα λάβουμε τυχαίως δέκα συμπληρωματικά δοχεία της ιδίας παρτίδος, τα οποία θα υποβάλλουμε στην αυτή δοκιμασία.  Αν ένα από τα δοχεία δεν δίδει ικανοποιητικό αποτέλεσμα στη δοκιμασία η παρτίδα ολόκληρη είναι ακατάλληλη για χρήση.  6.2.2. Δοκιμή των πεπληρωμένων συσκευών αερολυμάτων (αεροζόλ) Οι δοκιμές ελέγχου της στεγανότητος πραγματοποιούνται με εμβάπτισμα εντός λουτρού ύδατος ενός επαρκούς αριθμού πεπληρωμένων συσκευών αερολυμάτων (αεροζόλ). Η θερμοκρασία του ύδατος και ο χρόνος της παραμονής των συσκευών αερολυμάτων (αεροζόλ) εντός της  λεκάνης πρέπει να είναι τέτοια ώστε να επιτρέπουν στο περιεχόμενο να αποκτήσει ομοιογενή θερμοκρασία 50o C και να παραμείνει σ' αυτήν κατά τον χρόνο που απαιτείται ώστε να καταστεί βέβαιο ότι δεν προκαλείται ουδεμία διαρροή ή ρωγμή.  Κάθε παρτίδα συσκευών αερολυμάτων (αεροζόλ) που δεν πληροί τις ανωτέρω απαιτήσεις δοκιμών πρέπει να θεωρείται ακατάλληλη προς χρήση.    (1) ΕΕ αριθ.196 της 16.8. 1967, σ. 1.  (2) ΕΕ αριθ. Ν 167 της 25.6. 1973, σ. 1.


Avis juridique important

|

31992L0088

Οδηγία 92/88/ΕΟΚ του Συμβουλίου της 26ης Οκτωβρίου 1992 για την τροποποίηση της οδηγίας 74/63/ΕΟΚ σχετικά με τις ανεπιθύμητες ουσίες και προϊόντα στις ζωοτροφές

Επίσημη Εφημερίδα αριθ. L 321 της 06/11/1992 σ. 0024 - 0026 Φινλανδική ειδική έκδοση: Κεφάλαιο 3 τόμος 45 σ. 0172  Σουηδική ειδική έκδοση: Κεφάλαιο 3 τόμος 45 σ. 0172

ΟΔΗΓΙΑ 92/88/ΕΟΚ ΤΟΥ ΣΥΜΒΟΥΛΙΟΥ  της 26ης Οκτωβρίου 1992  για την τροποποίηση της οδηγίας 74/63/ΕΟΚ σχετικά με τις ανεπιθύμητες ουσίες και προϊόντα στις ζωοτροφέςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, με βάση την κτηθείσα πείρα, θα πρέπει να αναπροσαρμοστούν ορισμένες διατάξεις της οδηγίας 74/63/ΕΟΚ (4)-  ότι, επιπλέον, ο περιορισμός του πεδίου εφαρμογής της οδηγίας 74/63/ΕΟΚ στα ζώα που ανήκουν σε είδη τα οποία συνήθως εκτρέφει και έχει στην κατοχή του ή καταναλώνει ο άνθρωπος δεν αποκλείει να παρέχονται, στα ζώα τα οποία ζουν ελεύθερα στη φύση, τροφές  που περιέχουν ανεπιθύμητες ουσίες ή προϊόντα-  ότι, συνεπώς, ο ορισμός των "ζώων" θα πρέπει μελλοντικά να καλύπτει και τα είδη που ζουν ελεύθερα στη φύση ούτως ώστε όλες οι ζωοτροφές να ανταποκρίνονται στις απαιτήσεις της οδηγίας 74/63/ΕΟΚ-  ότι οι διατάξεις της οδηγίας 74/63/ΕΟΚ πρέπει να εφαρμόζονται στις πρώτες ύλες και στις ζωοτροφές ήδη από την εισαγωγής τους στην Κοινότητα- ότι, κατά συνέπεια, πρέπει να διευκρινιστεί ότι η καθοριζόμενη μέγιστη περιεκτικότητα σε ανεπιθύμητες ουσίες και  προϊόντα εφαρμόζεται γενικά από τη θέση σε κυκλοφορία των πρώτων υλών και των ζωοτροφών, συμπεριλαμβανομένων όλων των σταδίων της εμπορίας τους, και ιδίως από την ημερομηνία εισαγωγής τους-  ότι θα πρέπει να θεσπιστεί η αρχή σύμφωνα με την οποία οι πρώτες ύλες που χρησιμοποιούνται για τη διατροφή των ζώων να είναι αβλαβείς, ανόθευτες και ποιοτικώς εμπορεύσιμες- ότι, κατά συνέπεια, πρέπει να απαγορευθεί η χρησιμοποίηση ή η θέση σε κυκλοφορία  πρώτων υλών οι οποίες, λόγω της υπερβολικά υψηλής περιεκτικότητάς τους σε ανεπιθύμητες ουσίες ή προϊόντα, οδηγούν σε υπέρβαση των ανώτατων ορίων περιεκτικότητας που προβλέπονται στο παράρτημα Ι της οδηγίας 74/63/ΕΟΚ για τις σύνθετες ζωοτροφές-  ότι η οδηγία 74/63/ΕΟΚ καθορίζει τα ανώτατα όρια περιεκτικότητας, σε ορισμένες ανεπιθύμητες ουσίες ή προϊόντα ορισμένων πρώτων υλών- ότι, για να λειτουργήσει πλήρως ο περιορισμός αυτός, για να μειωθεί δηλαδή η ολική ποσότητα ανεπιθύμητων ουσιών την  οποία λαμβάνουν τα ζώα, θα πρέπει να διευκρινίζεται σαφώς ότι το μέτρο ισχύει για όλες τις παρτίδες, από την πρώτη φορά που θα τεθούν σε κυκλοφορία στην Κοινότητα- ότι, ως εκ τούτου, απαγορεύεται η ανάμιξη παρτίδων υψηλού βαθμού μόλυνσης με άλλες  παρτίδες πρώτων υλών ή με παρτίδες ζωοτροφών, προκειμένου να τηρηθούν τα ανώτατα όρια περιεκτικότητας που προβλέπει η οδηγία 74/63/ΕΟΚ-  ότι η πείρα έδειξε ότι το σύστημα ενημέρωσης που έχει θεσπιστεί από την οδηγία 74/63/ΕΟΚ σε επίπεδο επισήμων ελεγκτικών αρχών πρέπει να βελτιωθεί ούτως ώστε τα κράτη μέλη να ενημερώνονται και από τις επιχειρήσεις για τις περιπτώσεις μη τήρησης των  διατάξεων της οδηγίας- ότι, σε αυτές τις περιπτώσεις, τα κράτη μέλη υποχρεούνται να λαμβάνουν όλα τα μέτρα που θα αποκλείουν τη χρησιμοποίηση ανεπιθύμητων ουσιών στις ζωοτροφές- ότι τα κράτη μέλη θα υποχρεούνται, ενδεχομένως, να εξασφαλίζουν την  καταστροφή της παρτίδας πρώτων υλών ή ζωοτροφών, εφόσον υπάρχει σχετική απόφαση του ιδιοκτήτη-  ότι η Κοινότητα πρέπει να εφαρμόζει στις εξαγωγές προς τρίτες χώρες τουλάχιστον τις υγειονομικές διατάξεις που ισχύουν στην Κοινότητα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 74/63/ΕΟΚ τροποποιείται ως ακολούθως:  1. Στο άρθρο 2, το στοιχείο στ) αντικαθίσταται από το ακόλουθο κείμενο:  "στ) ζώα: τα ζώα που ανήκουν σε είδη τα οποία συνήθως εκτρέφει και έχει στην κατοχή του ή καταναλίσκει ο άνθρωπος καθώς και τα ζώα που ζουν ελεύθερα στη φύση εφόσον τρέφονται με ζωοτροφές."  2. Παρεμβάλλεται το ακόλουθο άρθρο:  "Άρθρο 2α  1. Τα κράτη μέλη ορίζουν ότι οι πρώτες ύλες μπορούν να τίθενται σε κυκλοφορία στην Κοινότητα μόνον εφόσον είναι αβλαβείς, ανόθευτες και ποιοτικώς εμπορεύσιμες.  2. Ειδικότερα, με την επιφύλαξη των διατάξεων του παραρτήματος ΙΙ μέρος Α, δεν θεωρούνται αβλαβείς, ανόθευτες και ποιοτικώς εμπορεύσιμες οι πρώτες ύλες των οποίων η περιεκτικότητα σε ανεπιθύμητες ουσίες ή προϊόντα είναι τόσο υψηλή ώστε να είναι ανέφικτη  η τήρηση των ανώτατων ορίων περιεκτικότητας που ορίζονται στο παράρτημα Ι για τις σύνθετες ζωοτροφές."  3. Στο άρθρο 3α παράγραφοι 1 και 2, ο όρος "εμπορία" αντικαθίσταται κάθε φορά από τους όρους "θέση σε κυκλοφορία".  4. Παρεμβάλλεται το ακόλουθο άρθρο:  "Άρθρο 3γ  Τα κράτη μέλη ορίζουν ότι μια παρτίδα πρώτης ύλης που απαριθμείται στο παράρτημα ΙΙ μέρος Α, με περιεκτικότητα σε ανεπιθύμητη ουσία ή σε ανεπιθύμητο προϊόν ανώτερη από τη μέγιστη περιεκτικότητα που καθορίζεται στη στήλη 3 του προαναφερομένου  παραρτήματος δεν πρέπει να αναμειγνύεται με άλλες παρτίδες πρώτης ύλης ή με παρτίδες ζωοτροφών."  5. Στο άρθρο 7, ο όρος "εμπορία" αντικαθίσταται από τους όρους "θέση σε κυκλοφορία".  6. Το άρθρο 8 τροποποιείται ως εξής:  α) παρεμβάλλεται η ακόλουθη παράγραφος:  "2α. Τα κράτη μέλη ορίζουν ότι, όταν ένας επιχειρηματίας (εισαγωγέας, παραγωγός κ.λπ.) ή ένα πρόσωπο, λόγω των επαγγελματικών του δραστηριοτήτων, κατέχει ή κατείχε ή ήρθε σε απευθείας επαφή με παρτίδα πρώτων υλών ή ζωοτροφών και έχει γνώση του γεγονότος  ότι:  - η παρτίδα των πρώτων υλών είναι ακατάλληλη να χρησιμοποιηθεί με οποιονδήποτε τρόπο σε ζωοτροφές διότι είναι μολυσμένη από ανεπιθύμητη ουσία ή προϊόν αναφερόμενο στην παρούσα οδηγία, και επομένως δεν ανταποκρίνεται στις διατάξεις του άρθρου 2α  παράγραφος 1, και συνιστά, ως εκ τούτου, σοβαρό κίνδυνο για την υγεία των ζώων και τη δημόσια υγεία,  - η παρτίδα των ζωοτροφών δεν ανταποκρίνεται στις διατάξεις του παραρτήματος Ι, και συνιστά ως εκ τούτου, σοβαρό κίνδυνο για την υγεία των ζώων και τη δημόσια υγεία,  - το πρόσωπο ή ο επιχειρηματίας αυτός ενημερώνει αμέσως τις επίσημες αρχές ακόμα και αν προβλέπεται η καταστροφή της παρτίδας.  Τα κράτη μέλη, αφού ελέγξουν τις σχετικές πληροφορίες, εξασφαλίζουν, σε περίπτωση που η παρτίδα είναι μολυσμένη, ότι λαμβάνονται όλα τα απαραίτητα μέτρα έτσι ώστε η παρτίδα αυτή να μη χρησιμοποιηθεί για τη διατροφή ζώων.  Τα κράτη μέλη εξασφαλίζουν ότι ο τελικός προορισμός της μολυσμένης παρτίδας, συμπεριλαμβανομένης της ενδεχόμενης καταστροφής της, δεν θα έχει επιβλαβείς επιπτώσεις στην υγεία των ανθρώπων ή των ζώων ή στο περιβάλλον."  β) Η παράγραφος 3 αντικαθίσταται από το ακόλουθο κείμενο:  "3. Εάν μια παρτίδα πρώτων υλών ή μια παρτίδα ζωοτροφών ενδέχεται να αποσταλεί προς ένα κράτος μέλος, ενώ έχει κριθεί, σε άλλο κράτος μέλος, ότι δεν συμβιβάζεται με τις διατάξεις της παρούσας οδηγίας λόγω της υπερβολικής περιεκτικότητας σε ανεπιθύμητες  ουσίες ή προϊόντα, αυτό το κράτος μέλος ανακοινώνει αμέσως στα άλλα κράτη μέλη και στην Επιτροπή κάθε χρήσιμη πληροφορία σχετικά με την παρτίδα αυτή."  7. Το άρθρο 11 αντικαθίσταται από το ακόλουθο κείμενο:  "Άρθρο 11  1. Τα κράτη μέλη εφαρμόζουν τουλάχιστον τα πρότυπα που προβλέπουν οι διατάξεις της παρούσας οδηγίας στις ζωοτροφές που προορίζονται για εξαγωγή σε τρίτες χώρες.  2. Η παράγραφος 1 δεν θίγει το δικαίωμα των κρατών μελών να επιτρέπουν την επανεξαγωγή στην εξάγουσα τρίτη χώρα παρτίδων ζωοτροφών οι οποίες δεν ανταποκρίνονται στις απαιτήσεις της παρούσας οδηγίας."  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς τις διατάξεις της παρούσας οδηγίας το αργότερο έως τις 31 Δεκεμβρίου 1993. Τα κράτη μέλη ενημερώνουν αμέσως σχετικά την  Επιτροπή.  Οι διατάξεις αυτές όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.  Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 3  Η παρούσα οδηγία απευθύνεται στα κράτη μέλη. Λουξεμβούργο, 26 Οκτωβρίου 1992. Για το Συμβούλιο  Ο Πρόεδρος  J. GUMMER   (1) ΕΕ αριθ. C 288 της 6. 11. 1991, σ. 6 και ΕΕ αριθ. C 260 της 9. 10. 1992, σ. 10. (2) ΕΕ αριθ. C 241 της 21. 9. 1992, σ. 222. (3) ΕΕ αριθ. C 79 της 30. 3. 1992, σ. 17. (4) ΕΕ αριθ. L 38 της 11. 2. 1974, σ. 31. Οδηγία που τροποποιήθηκε  τελευταία από την οδηγία 92/63/ΕΟΚ της Επιτροπής (ΕΕ αριθ. L 221 της 6. 8. 1992, σ. 49).